Одам савдоси билан шуғулланаётган самарқандлик аёллар қўлга олинди - zarnews.uz\nБир маротаба кечирилган аёл ўзига тўғри хулоса чиқармади.\n29 январь куни 28 ёшли Шоира Н., ва 32 ёшли Нилуфар Р., лар Мухлиса исмли шахсга Туркия давлатининг Истанбул шаҳрида фоҳишалик билан шуғулланиш орқали моддий маблағ орттиришни таклиф қилганликларини, унга Истанбул шаҳрига бориш учун барча йўл кира ва бошқа харажатларини тўлаб беришларини ваъда қилиб, жиноий шериклари ҳозирги кунда Туркия давлатида яшовчи Наргиза Г., исмли шахснинг олдига Тошкент халқаро аэропорти орқали юбораётган вақтларида ҳуқуқни муҳофаза қиливчи орган ходимлари томонидан ушланган.\nМазкур ҳолат юзасидан Самарқанд шаҳри ИИБ ҳузуридаги тергов бўлими томонидан Шоира Н., ва Нилуфар Р., ларга нисбатан Жиноят кодексининг 135-моддаси 2-қисми “е” банди (одам савдоси) билан жиноят иши қўзғатилган.\nДастлабки тергов давомида Шоира Н., муқаддам шу каби содир қилган хатти-ҳаракатлари туфайли Жиноят кодексининг 135-моддаси 3-қисми “а” банди (одам савдоси) билан судланиб, 8 йил муддатга озодликдан маҳрум қилиниб, афв этилганлиги аниқланди.\nИИВ ҳузуридаги Тергов департаменти хабарига кўра, ҳозирда дастлабки тергов ҳаракатлари давом этмоқда.\nТеглар: Аёл Одам савдоси


Россия иқтисодиётда ҳеч қандай қуролдан фойдаланмайди – Путин - 13.10.2021, Sputnik Ўзбекистон\nТОШКЕНТ, 13 окт – Sputnik. Россия ҳеч қандай қуролдан фойдаланмайди, иқтисодиётда эса бу умуман истисно қилинади. Бу ҳақда Россия президенти Владимир Путин... 13.10.2021, Sputnik Ўзбекистон\nТОШКЕНТ, 13 окт – Sputnik. Россия ҳеч қандай қуролдан фойдаланмайди, иқтисодиётда эса бу умуман истисно қилинади. Бу ҳақда Россия президенти Владимир Путин маълум қилди.Россия раҳбари чоршанба куни “Россия энергетика ҳафтаси” форумининг ялпи мажлисида иштирок этди. Ялпи мажлис модератори, CNBC бошловчиси Хедли Гэмбл Владимир Путинга Россия энергиядан қурол сифатида фойдаланадими деган савол билан юзланди.“Қаерда биз қуролдан фойдаланяпмиз? Қайси можароларда иштирок этяпмиз? Иқтисодиётга тўхталадиган бўлсак, бу умуман истисно қилинади”, - деб қўшимча қилди Россия раҳбари.\nвладимир путин, иқтисод\nТОШКЕНТ, 13 окт – Sputnik. Россия ҳеч қандай қуролдан фойдаланмайди, иқтисодиётда эса бу умуман истисно қилинади. Бу ҳақда Россия президенти Владимир Путин маълум қилди.\nРоссия раҳбари чоршанба куни “Россия энергетика ҳафтаси” форумининг ялпи мажлисида иштирок этди. Ялпи мажлис модератори, CNBC бошловчиси Хедли Гэмбл Владимир Путинга Россия энергиядан қурол сифатида фойдаланадими деган савол билан юзланди.\n“Агар эътибор берган бўлсангиз, Россия умуман ҳеч қандай қуролдан фойдаланмайди”, - дея жавоб берди Путин. Унинг сўзларидан РИА Новости иқтибос келтирган.\n“Қаерда биз қуролдан фойдаланяпмиз? Қайси можароларда иштирок этяпмиз? Иқтисодиётга тўхталадиган бўлсак, бу умуман истисно қилинади”, - деб қўшимча қилди Россия раҳбари.


21 январ 2022, Тошкент вақти: 09:22\nПрезидент Мирзиёев Ўзбекистон Конституцияси қабул қилинган куннинг 29 йиллиги муносабати билан мамлакат халқига йўллаган табригида Асосий қонунга ўзгартиришлар киритиш зарурати борлигини таъкидлади.\nДавлат раҳбари фикрича, конституциявий ислоҳотдан мақсад Асосий қонунни “жамиятдаги бугунги реал воқеликка, шиддатли ислоҳотлар мантиғига мослаштириш, Янги Ўзбекистон тараққиёт стратегияси учун мустаҳқам ҳуқуқий пойдевор яратиш”дир.\nПрезидент фикрича, Конституцияга ўзгартиришларни 9 та “ҳолат” тақозо этмоқда.\nТаҳлилчиларга кўра, давлат раҳбари тилга олган ҳолатлар жорий Конституцияда ҳам мавжуд, Асосий қонунни ўзгартиришдан асл мақсад эса, бошқа бўлиши мумкин.\nПрезидент айтган 9 "объектив зарурат"\nПрезидентнинг фикрича, “конституциявий ислоҳотларни объектив зарурат сифатида кун тартибига қўяётган” 9 та ҳолат булардир:\nСиёсатшунос Камолиддин Раббимов Президент келтирган важлар юзасидан фикр билдирар экан, бундай деди:\n“Юқорида санаб ўтилган 9 йўналишнинг баъзилари тўлиқ сиёсийдир ва уларни Конституция даражасида белгилаш ҳуқуқий жиҳатдан қанчалик тўғри, деган савол пайдо бўлади”.\nБолалар меҳнати, мажбурий меҳнат каби муаммоларни, аслида, Конституция даражасида мустаҳкамлашга зарурат йўқ, деб ўйлайман.\nРаббимовнинг фикрича, масалан “Янги Ўзбекистон” атамаси, ҳуқуқий эмас, сиёсий тушунчадир, бу атаманинг конкрет даврдаги конкрет сиёсий вазифалари бор ва йиллар ўтиб бу атама ўзининг сиёсий вазифасини ўтаб бўлади.\nСиёсатшуноснинг фикрича, Президент тилга олган “ҳолат”лардан баъзиларини Асосий қонунга киритишга ҳожат йўқ:\n“Болалар меҳнати, мажбурий меҳнат каби муаммоларни, аслида, Конституция даражасида мустаҳкамлашга зарурат йўқ, деб ўйлайман. Бу муаммоларнинг олдини олиш учун, қонун ижроси таъминланиши, сиёсий плюрализм ва фуқаролик жамияти ривожланиши етарли ҳисобланади”.\nКонституцияни ўзгартириш учун Президент зарур деб ҳисоблаган 9 та “ҳолат”нинг кўпчилиги амалдаги Асосий қонунда ўз ифодасини топган.\nМасалан, Президент ўз табригида оила институтини ривожлантириш, миллатлараро тотувликни янада мустаҳкамлаш бўйича конституциявий асосларни белгилаб қўйиш зарурлигини уқтиради.\nАйни пайтда амалдаги Конституциянинг XVI боби “Оила”, деб номланган ва бу боб 4 моддани қамраб олган. Шу боб таркибидаги 65- моддада бундай дейилган:\n“Фарзандлар ота-оналарнинг насл-насабидан ва фуқаролик ҳолатидан қатъи назар, қонун олдида тенгдирлар. Оналик ва болалик давлат томонидан муҳофаза қилинади”.\nКонституция ҳуқуқшунослар иши тушиб қолгандагина мурожаат қиладиган бир парча қоғоз эмас\nЖаҳон тиллари университети 3- курс талабаси Жавоҳир Омонуллоҳнинг фикрича, Конституцияни ўзгартиришдан аввал унга нисбатан муносабатни ўзгартириш керак:\n“Конституция ҳуқуқшунослар иши тушиб қолгандагина мурожаат қиладиган бир парча қоғоз эмас, балки сизнинг ва бизнинг ҳаётимиз кафолати, халқнинг истак ва иродаларини намоён этувчи восита эканлигини англашимиз керак. Шундай экан машҳур иқтисодчи Томас Соуэлл (Thomas Sowell) айтганидек: "Биз Конституцияни ҳимоя қилмагунимизча, Конституция бизни ҳимоя қила олмайди".\n"Халқ билан маслаҳат"\nПрезидентга кўра, Конституцияга киритиладиган ўзгартиришларга доир қарор “халқ билан ҳар томонлама маслаҳатлашган ҳолда, юрт ва жаҳондаги илғор тажрибаларни чуқур ўрганиб” қабул қилинади.\nПрезидент бу қарор қабул қилинадиган муддатни (2022 йил, Конституциясининг 30 йиллик байрами нишонланадиган кунлар) ҳам белгилаб қўйди.\nДавлат раҳбари янги Конституция (ёки Конституцияга киритиладиган ўзгартиришлар) лойиҳаси муҳокамасига Олий Мажлис депутатлари ва сенаторларни, нуронийларни, хотин-қизларни, ёшларни, ҳуқуқшунос ва сиёсатшунос олимларни, илм-фан намояндаларини, ижодкор зиёлиларни, бутун халқни даъват қилди, улар бу масалада ўзининг аниқ фикр ва қарашларини билдирадилар, деб ишонч билдирди.\nКонституциянинг ўзгартирадиган жойлари бор...\n1992 йилда қабул қилинган Конституцияни тайёрлашда Ўзбекистон Олий Кенгаши депутати сифатида иштирок этган ёзувчи Жаҳонгир Муҳаммад ҳам, сиёсатшунос Камолиддин Раббимов ҳам, Жаҳон тиллари университети 3- курс талабаси Жавоҳир Омонуллоҳ ҳам 8 декабрь куни Озодлик билан суҳбатда Конституцияни такомиллаштириш зарурати борлигини айтишди.\nЎша пайтда Конституция лойиҳаси очиқ муҳокама қилинмаганди.\nЖаҳонгир Муҳаммад бундан 29 йил аввалги вазиятни эслайди:\n“Ўша пайтда Конституция лойиҳаси очиқ муҳокама қилинмаганди. Президент маслаҳатчиси Мавлон Умурзоқов ва Бош вазир ўринбосари Исмоил Жўрабековлар вилоятларга чиқиб, депутатлар билан гаплашиб, муҳокама ўтказилди, деб сессияда овозга қўйишган. Гап шундаки, биз, демократик қарашдаги мустақил депутатлар бу ҳужжат устида ҳар томонлама ишлаган, унга президентга ишончсизлик билдириш - импичмент масаласи қўшилишини талаб қилаётгандик”.\nЖаҳонгир Муҳаммаднинг фикрича, Ислом Каримов даврида “яхши томони ҳам, ёмон томони ҳам ишламаган, бир парча кераксиз қоғозга айлантирилган” бу ҳужжатга “бир ё икки қўшимча киритиш кифоя ва ўша қўшимчанинг бири президентга импичмент эълон қилиш имкони тўғрисидаги модда бўлиши керак”.\nАмалдаги Конституцияда "қонун туйнуклар" ва камчиликлар етарлича.\nЖаҳон тиллари университети 3- курс талабаси Жавоҳир Омонуллоҳнинг фикрича, Конституция қайта кўриб чиқилиши, модернизацияланиши керак:\n“Амалдаги Конституцияда "қонун ий туйнуклар" ва камчиликлар етарлича. Шахсан мен Конституциямизни жамият ҳаётининг ҳуқуқ ва мажбуриятларини етарлича тўғри белгилаб бермаган, давлатнинг ички ва ташқи сиёсат йўналишларини тўғри йўналтирмаган, деб ҳисоблайман”.\nЎзбекистоннинг жорий Конституцияси жуда примитив, унда ҳокимият вертикали жуда кўпол кўринишга эга.\n“Ўзбекистонда конституциявий ислоҳотлар, аслида, узоқ кутилган зарурат эди”, - дер экан, сиёсатшунос Камолиддин Раббимов фикрини бундай давом эттирди, - Ўзбекистоннинг жорий Конституцияси жуда примитив, унда ҳокимият вертикали жуда кўпол кўринишга эга, фундаментал қадриятлар ва уларни ҳаётга тадбиқ қилиш механизмлари қисми, ҳокимиятлар бўлиниши юзаки ва формал кўринишга эга. Президентлик ваколатлари ниҳоятда кенг, чекланмаган кўринишга эга”.\nКамолиддин Раббимов янги Конституция лойиҳасида ҳокимиятлар бўлинишига, ҳокимият бутоқлари ўртасидаги мувозанатга эътибор қаратилишига, ўзаро тийиб туриш механизмлари яратилишига умид билдирди.\nҲокимлар сайланиши каби масалалар янги Конституция лойиҳасида ўз аксини топади, деб умид қиламан.\n“Айниқса, Ўзбекистонда кўпдан бери кутилаётган маъмурий ислоҳотлар, жумладан, ҳокимлар сайланиши каби масалалар янги Конституция лойиҳасида ўз аксини топади, деб умид қиламан”, деди сиёсатшунос.\nТинимсиз ўзгартирилаётган Конституция\nКонституцияга ўзгартириш киритиш тўғрисида Шавкат Мирзиёев биринчи марта ўтган ойда, президентликнинг иккинчи муддатига сайланганидан сўнг гапирган эди.\nМирзиёев эълон қилган "конституцион ислоҳотлар" президент муддати ўзгартирилиши ҳақидаги фаразларга етаклаган, бундай фаразларнинг пайдо бўлишига эга мамлакатнинг энг янги тарихида юз берган прецедентлар бор.\nЖамиятни ўйлантираётган асосий масала\nБиринчи президент Ислом Каримов Конституцияда бир шахс икки муддатдан ортиқ президентликка сайланиши тақиқлаб қўйилганига қарамай, 2016 йилнинг сентябрида вафот этгунига қадар 4 марта президентликка сайланган ва бир марта умумхалқ референдуми ўтказиш йўли билан президентлик ваколатлари муддатини узайтирган эди.\nБундай тажриба Россия тажрибасида ҳам бор. 2020 йили Россия Конституциясига киритилган ўзгартиришларга мувофиқ президентликка 4 марта сайланган Владимир Путиннинг аввалги муддатлари ҳисобга олинмайдиган бўлган.\nЎзбекистон Конституциясига ўзгартиришлар киритишдан асл мақсад, Жаҳонгир Муҳаммаднинг фикрича, бундай:\nМенимча,Россия тажрибасидан келиб чиқиб шундай иш тутишмоқчи.\n“Менимча, Россия тажрибасидан келиб чиқиб шундай иш тутишмоқчи. Жуда кўп гаплар, баҳоналар айтилади, аммо охир-оқибат бу нарса Президентнинг икки муддатини нолга тенглаштириб, унинг янгитдан икки муддатга сайланишига йўл очади”.\nТалаба Жавоҳир Омонуллоҳ бундай деди:\n“Мен турли шубҳалар, тахминларни эшитиб, сезиб турибман. Сир эмас, ҳамма президент ваколатлари муддати билан боғлиқ ўзгариш бўлишидан ҳавотирда. Агар президент яна қайта сайланмоқчи бўлган тақдирда ҳам, мен бунга ҳозир баҳо бермаган бўлар эдим. Бу қўрқув ёки ўзцензурадан эмас. Деталларни билмаслигимдандир”.\nCиёсатшунос Камолиддин Раббимов:\n“Конституциявий ислоҳотларга зарурат пишиб етилган. Лекин бу ислоҳотлардан асосий мақсад Ўзбекистондаги ўзгариб бораётган сиёсий реалликни ифодалашми ёки ҳокимият мандатини янада чўзишми - бунга бугун жавоб бериш қийин. Лекин бугунги ҳокимият яхши англайдики, агар конституциявий ислоҳотларни мандат чўзиш мақсадида қилаётгани маълум бўлса, бунга Ўзбекистон жамияти ва дунё ҳамжамиятининг муносабати, табиийки, салбий бўлади. Бу иккинчи маъмуриятнинг тарихий репутациясига салбий таъсир қилади”.\n"Бечора конституция" ва хавотир уйғотган президент таклифи, Белорусь гўштини еяётган ўзбеклар, карантинга қарши норозилик


Доллар курси нега ошиб кетмоқда? - Zamin.uz\n22:10 / 24.04.2020\nДолларнинг расмий курси юқорилашда давом этмоқда. Иқтисод фанлари доктори, профессор Нодир Жумаев Kun.uz мухбири билан суҳбатда бу ҳолат сабаби ва унинг Ўзбекистон иқтисодиётига таъсири қандай бўлиши мумкинлиги борасида ўз фикрларини билдирди.\n— Долларнинг сўмга нисбатан расмий қиймати доимий ошиб боряпти. Бунинг сабаби қандай омилларга боғлиқ?\n— Тўғри таъкидлаб ўтдингиз, лекин аслида бу ҳолат доллар курси қадрли бўлмоқда, ўсмоқда, деган маънони билдирмайди. Чунки, доллар жаҳон иқтисодиётида резерв валюталардан бири (асосийси) саналади. Қайси маънодаки, яъни, бутун дунё ЯИМнинг қарийб 20 фоизи фақатгина АҚШга тўғри келади. Шунингдек, бутун дунё истеъмолининг 40 фоизи АҚШ ҳиссасига тўғри келади.\nХалқаро молия институтларининг деярли барчаси АҚШ ҳудудида жойлашган, қолаверса, сўнгги жаҳон валюта тизими, яъни валюта муносабатларини тартибга солиш бўйича конференция Ямайканинг Кингстон шаҳрида 1976-78 йилларда бўлиб ўтган. Бу тизимда ҳам қатор номувофиқликлар мавжуд. Лекин, сўнгги жаҳон валюта тизимини структурасини, архитектурасини сақлаб қолишга ҳаракат қилинмоқда. Энг ривожланган давлатлар (G-7) ичида ҳам экспорт-импорт операциялари ҳажми бўйича ҳам, қўлланиладиган валюта бўйича ҳам АҚШ доллари, умуман, дунё ташқи савдосида, яъни экспорт-импорт операцияларида ҳам АҚШ доллари етакчилик қилади.\n— Бу ҳолатнинг миллий иқтисодиётимизга таъсири нималарда сезилади?\n— Миллий валюта курсининг тушиши масаласига келадиган бўлсак, ҳозирги кунда нафақат бизда, шунингдек, балки бизнинг асосий ташқи савдо ҳамкорларимизда девальвация жараёнлари кузатилмоқда. Албатта, бу ҳолат бизга ҳам ўз таъсирини ўтказади. Масалан, Хитойда коронавирусни кенг тарқалиши оқибатида юзага келган пандемия туфайли Хитой иқтисодиётида ҳаракатсизлик кузатилди, яъни иқтисодий жараёнлар пасайиш тенденциясига эга бўлди.\nБунинг натижасида, Хитойнинг ёқилғига бўлган талаби кескин камайиши оқибатида нефть-газ маҳсулотларини импортини сезиларли даражада қисқартиришига сабаб бўлди. Бунинг натижасида, занжирли реакция оқибатида нефть-газ хомашёларининг нархи тушди, хусусан, нефтнинг нархи кескин пасайди, газ импортининг ҳажми тушди, оқибатда унинг ҳам нархи пасайиши кузатилди. Ўзбекистоннинг ташқи савдосига газ экспортининг пасайганлиги, ташқи савдода экспортнинг сезиларсиз бўлса-да, пасайишига сабаб бўлди.\nШунингдек, тўлов балансини халқаро трансферлар моддасида кескин камайиши кузатилди, сабаби, хорижда ишлаётган мигрантларимиз томонидан жўнатилаётган халқаро пул ўтказмаларининг сезиларли даражада пасайиши кузатилди. Тижорат банкларининг валюта позицияларида қисқа муддатли ликвидлилик муаммолари кузатилиши рўй берди. Лекин, энг яхши томони миллий валюта - “сўм” курсини ушлаш учун сунъий ҳаракат қилинмаяпти, бозор қонунларига мувофиқ девальвация кузатилмоқда. Бутун дунёда валюта курсини барқарорлигини таъминлаш учун Марказий банклар томонидан валюта интервенцияси ўтказилади.\nВалюта интервенциясидан кўзланган асосий мақсад бўлиб, валюта курсининг қисқа вақт оралиғида кутилмаганда юзага келадиган кескин тебранишларига барҳам бериш ҳисобланади. Яъни, бунда Марказий банк томонидан валюта бозорига миллий валютани хорижий валютага сотиб олиш ёки аксинча сотиш орқали таъсир қилиши инструменти сифатида кўриш мумкин. Мамлакатимизда талаб ва таклиф асосида реал курс белгиланиши, сунъий таъсир билан олтин-валюта захиралари ҳисобига курсни ушлаб қолинмаганлиги маълум даражада девальвацияни, натижада инфляцияни юзага келишига сабаб бўлади.\nДевальвация (лотинча сўздан олинган бўлиб, de-valeo- қадри тушиш маъносини англатади)га берилган таърифлар ичида норасмий ва машҳури бу – девальвацияга антибиотик сифатида қаралишидир. Чунки, девальвация – бу расман миллий валюта курсини чет эл валютасига нисбатан тушишидир.\nДевальвацияни қўллашга қуйидаги икки омилни сабаб қилиб кўрсатиш мумкин:\n1. Экспортни рағбатлантиришнинг зарурлиги;\n2. Миллий валютанинг расмий курси билан унинг реал харид қуввати ўртасидаги сезиларли фарқни йўқотиш орқали импортни чеклашга хизмат қилиши.\nАгар олтин-валюта захиралари ҳисобига курснинг барқарорлиги сақланадиган бўлса, автоматик равишда миллий валюта қадрининг ошишига, натижада чет элдан импортни жозибадорлигини оширишга хизмат қилиши оқибатида ташқи савдода импорт ҳажмининг кескин ошишига олиб келади.\nШу билан бирга, девальвацияни доимий равишда қўллаш иқтисодиётга самара беради, деб ҳисоблаш нотўғри. Яъни, жаҳон иқтисодиётда амалга оширилган ревальвация (лотинча сўздан олинган бўлиб, re-valeo- қадри ошиш маъносини англатади) ва девальвацияни таҳлил қилсак, асосий ўринни девальвация эгаллаган. Жаҳон иқтисодиётида ревальвация девальвацияга нисбатан жуда ҳам кам қўлланилган.\nБизнинг асосий ташқи савдо ҳамкорларимиз Хитой, Россия Федерациясида девальвация кузатилмоқда, демак, бу ҳолат бевосита бизнинг ташқи савдомизга, яъни экспорт-импорт операцияларимизга салбий таъсир этганини кўришимиз мумкин. Бу барча салбий жараёнлар бизнинг миллий иқтисодиётимизга боғлиқ эмас.\nТўлов баланси бу шундай ҳужжатки, унда мамлакатнинг хорижий давлатлар билан бўладиган алоқалари натижасида юзага келадиган валюта тушумлари ва тўловларининг ҳақиқатдаги суммаси акс эттирилади. Тўлов баланси ҳолати мамлакат ички иқтисодий сиёсати учун муҳим сигнал вазифасини ўташи мумкин. Чунончи, истеъмол товарлари импорти миқдори жуда ҳам юқори бўлса, ички сиёсат импортни чеклаш ёки импорт ўрнини босувчи саноатни ривожлантиришга қаратилиши мумкин.\nТўлов баланси барқарорлиги бевосита миллий валюта барқарорлигига таъсир кўрсатади. Тўлов балансида пандемия сабаб юзага келган иқтисодий ҳаракатсизлик натижасида экспортни камайганлигини кузатишимиз мумкин. Шунингдек, халқаро пул ўтказмалари оқимининг камайиши кузатилмоқда. Демак, бу тўлиқ бизга боғлиқ эмас, биз қанчалик оқилона ва самарали иқтисодий сиёсат юритишимиздан қатъий назар бизнинг асосий савдо ҳамкорларимизда ҳам барқарорлик кузатилиши муҳимдир.\n— Демак, ҳолат нормаллашишида пандемиянинг якунига кўп нарса боғлиқ?\n- Биласизми, фақатгина пандемиянинг ўзига ҳам боғлиқ эмас. Пандемия бартараф этилгандан сўнг, олдинги циклга чиқиб олиш учун маълум муддат керак. Чунки, бу қатор иқтисодий жараёнлардан иборатдир. Масалан, май ойини ўртаси, ёки охирида пандемия бартараф этилди ҳам дейлик, бу дегани июнь ойидан бошлаб тезлик билан барқарорликка эришилади дегани эмас, чунки, ... албатта маълум фоизларда. Демакки, биз қисқа муддатли оралиқда, 3 ой бўладими, 6 ой бўладими ташқи савдода барқарорликка эришадиган бўлсак, буни ижобий ҳолат сифатида баҳолашимиз мумкин.\nЎзбекистонда долларнинг расмий курси 9700 сўмга яқинлашди\nДоллар курси 8300 сўмга яқинлашмоқда, кейинги ҳафтада яна 6 сўмга ошади\nДолларнинг расмий курси яна қарийб 50 сўмга ошди


“Навбаҳор” – “Динамо”: Учрашувдан сўнг | "NAVBAHOR" FUTBOL JAMOASINING RASMIY WEB SAHIFASI\n“Навбаҳор” – “Динамо”: Учрашувдан сўнг\n«Навбаҳор» - «Динамо» учрашуви якунига етгач, ҳар икки жамоа мураббийлари иштирокида матбуот анжумани бўлиб ўтди.\nЖурналистларнинг саволларига дастлаб «Динамо» жамоасининг маслаҳатчи мураббийи Тачмурод Агамуродов жавоб қайтарди: - Учрашув кескин ва муросасиз руҳда кечганлиги боис мухлисларга ёқди деб ўйлайман. Албатта, маҳаллий ишқибозлар «Навбаҳор»ни ғалаба қозонишини хоҳлашганди. Ўз навбатида биз ҳам ижобий натижани кўзлаган ҳолда сафарга чиққандик. Шунга қарамай, ўйингоҳга келган томошабинлар зерикиб қолишмади ва келганларидан афусланишмади. Негаки, улар чиройли голлар ва хавфли вазиятларга гувоҳ бўлишди. Умумий ҳисобда қайд этилган натижа ҳаққоний бўлди дейиш мумкин. Фурсатдан фойдаланиб, футболчиларимизга ҳисобда ортда қолаётган пайтда тушкунликка тушмай гол уришларига ишонга ҳолда тўп сурганликлари учун раҳмат айтаман. Бир сўз билан айтганда йигитларнинг уринишлари зое кетмади.\nМатбуот анжуманининг иккинчи қисмида «Навбаҳор» жамоаси бош мураббийи Бахтиёр Ашурматов жавоб қайтарди: - Бугун жамоамизга омад етишмади деган бўлардим. Футболчиларимизни ижобий натижани қайд этишлари учун ҳамма нарса муҳайё қилинганди. Майдон, мухлисларнинг қўллаб-қувватлаши ва ҳоказо. Афсуски омадсизлик ва учрашув сўнггидаги эътиборсизликка йўл қўйилди. Сўнгги дақиқаларда йўл қўйилган хато якунда қимматга тушди. Шу сабабли, дуранг билан чекланишга мажбур бўлдик. Қайд этилган натижа учун мухлисларимиздан узр сўрайман. Учрашувдан олдин йигитларга ғалаба қозониш муҳим эканлигини айтиб ўтгандим. Негаки, сўнгги ўйинни ўтказилгач, янги мавсумни бошланишини анча вақт кутишга тўғри келади. Хуллас, интизорлик билан кутилади. Айнан шуни инобатга олганда, мухлисларимизни ҳам футболчиларни ҳам мавсумни яхши кайфиятда якунлашларини истагандим. Шундан келиб чиққан ҳолда баҳсга муносиб тарзда ҳозирлик кўргандик. Якунда дуранг билан чекланганимиз яхши бўлмади.


Коронавирус беморлари сони 46 нафарга ортиб, жами 3261 кишини ташкил этмоқда. Янги ҳолатларнинг барчаси Россиядан (Қозоғистон орқали) кириб келганларда қайд этилган.\nЎзбекистонда яна 26 кишида коронавирус инфекцияси аниқланиб, жами тасдиқланган ҳолатлар сони 3215 тага етди.\nКоронавирус беморлари сони яна 9 нафарга ортиб, жами 3189 кишини ташкил этмоқда. Кун давомида аниқланган COVID-19 ҳолатлари 25 тага етди.\nДСҚнинг бошқа ходимларида коронавирус аниқланмади\nДавлат солиқ қўмитаси Марказий аппарати барча ходимларидан олинган COVID-19 тест таҳлиллари натижалари манфий бўлиб чиқди. ДСҚ Марказий аппарати карантин талабларига қатъий риоя қилган ҳолда аввалги режимда ишлашни давом эттиради.\nЖанубий Кореядан Ўзбекистонга тиббий каравотлар партияси етказиб берилди. Умумий қиймати 135 минг доллардан зиёдроқ бўлган яна бир қисм инсонпарварлик юкларининг келиши кутилмоқда.\nКоронавирус беморлари сони 16 нафарга ортиб, жами 3180 кишини ташкил этмоқда. Янги ҳолатлар карантиндагилар (6), Қорақалпоғистонда (4), Самарқандда (5) ва Тошкент вилоятларида (1) қайд этилди. Республикада инфекциядан 602 киши даволанмоқда, улардан 3 нафарининг аҳволи оғир, деб баҳоланмоқда.\nДавлат солиқ қўмитаси ҳузуридаги малака ошириш маркази ходимида коронавирус аниқланди. Ҳозирда бутун Марказий аппарат ходимлари COVID19 га тест топширмоқда.\nЧет элдан ватандошларни олиб келиш учун яна 17 та чартер рейси жадвали эълон қилинди. Кейинги икки ҳафта ичида «Ўзбекистон ҳаво йўллари» Москва, Санкт-Петербург, Екатеринбург, Новосибирск, Ростов-Дону, Истамбул, Қоҳира ва Шаржадан Ўзбекистон фуқароларини олиб келади.\nЎзбекистонда тасдиқланган коронавирус ҳолатлари сони 8 тага кўпайиб, жами 3036 тага етди. Кун давомида 69 та янги COVID-19 ҳолати қайд этилган бўлса, 46 таси аҳоли орасида аниқланди.\nАҚШ коронавирусга қарши кураш учун Ўзбекистонга қўшимча $3 млн ажратади\nАҚШ ҳукумати COVID-19 пандемиясига қарши кураш учун Ўзбекистонга қўшимча 3 миллион доллар ажратади. Вашингтоннинг Ўзбекистонда коронавирусга қарши саъй-ҳаракатларни қўллаб-қувватлашда кўрсатган бевосита ёрдами жаъми 5,92 млн долларни ташкил этди.\nБухородаги охирги коронавирус беморлари соғайди\nБухоро вилоятида даволанаётган сўнгги 2 нафар COVID-19 бемори ҳам тўлиқ соғайди. Республика бўйича тузалганлар сони 2438 нафарга етди.\nТуркия Ўзбекистонга 50 та сунъий нафас олиш ускунасини жўнатди\nТуркия ҳукумати Ўзбекистонга 50 та сунъий нафас олиш ускунасини инсонпарварлик ёрдами сифатида жўнатди.\n21 май 2020, 23:35\nЯна 14 та коронавирус ҳолати аниқланди\nЎзбекистонда аниқланган коронавирус ҳолатлари 14 тага кўпайиб, 2964 тага етди.


ЎзА - Энг сара маҳсулотлар намойиш этилмоқда\nЭнг сара маҳсулотлар намойиш этилмоқда\n01.03.2017 17:41 Чоп этиш версияси\nФаровонлиги ошиб, дунёқараши кенгайгани сари одамларимиз ҳар томонлама обод яшашга интилмоқда. Қурилиш материаллари, мебель ва маиший ускуналарга талаб ортиб бормоқда.\n"Ўзэкспомарказ"да очилган халқаро кўргазмаларда бу соҳадаги энг сара маҳсулотлар намойиш этилмоқда. «UzBuild Tashkent – 2017» кўргазмасида қурилиш ва пардозлаш материаллари, уларни ишлаб чиқариш технологиялари, «MebelExpo Uzbekistan – 2017»да хонадон ва офис мебеллари, интерьерлар, «Aquatherm Tashkent – 2017» кўргазмасида иситиш ва совутиш, сунъий иқлим ҳосил қилиш, ҳавони тозалаш техникаси, сантехника ва сув ҳавзалари ускуналари тақдим қилинаётир.\nКўргазмалар Ўзбекистон Республикаси Ташқи иқтисодий алоқалар, инвестициялар ва савдо вазирлиги, Ўзбекистон Савдо-саноат палатаси, Ўзбекистон Республикаси Давлат архитектура ва қурилиш қўмитаси, «Ўзкоммунхизмат» агентлиги ҳамда «ITE Uzbekistan» халқаро кўргазма компанияcи ҳамкорлигида ташкил этилган.\nМамлакатимизда қурилиш материаллари ишлаб чиқариш саноати изчил ривожланмоқда. Янги корхоналар ташкил этилаётгани ва мавжудлари модернизация қилинаётгани натижасида маҳсулотлар сони ва сифати ошмоқда. Маҳаллийлаштириш дастурлари самарасида импорт ўрнини босувчи товарлар ўзлаштирилмоқда. Бугунги кунда мамлакатимизда минглаб турдаги қурилиш материаллари ва мебеллар ишлаб чиқарилмоқда. Халқимизнинг қурилиш материаллари, уй ва офис жиҳозларига талаби маҳаллий маҳсулотлар ҳисобидан тўлиқ қопланмоқда.\nКичик бизнес ва хусусий тадбиркорлик ривожлантирилаётгани, халқаро ҳамкорликка кенг йўл очилаётгани бунда муҳим омил бўлмоқда. Мазкур кўргазмаларда ҳам Германия, Италия, Туркия, Швейцария, Швеция, Финляндия, Япония, Хитой, Ҳиндистон, Россия, Бирлашган Араб Амирликлари, Индонезия, Қозоғистон каби мамлакатлар савдо ва саноат ташкилотлари, қурилиш йўналишидаги компания ва идоралари вакиллари иштирок этмоқда. Италиянинг бетон технологиялари ишлаб чиқарадиган “Imteco” компанияси, гидравлик бурғилаш қурилмаларини ишлаб чиқарувчи “Comacchio SRL” заводи, Туркиянинг қурилиш материалларига ихтисослашган “Dal Teknik Makina Ticaret Ve A.S.” компанияси, Бирлашган Араб Амирликларининг алюмин профил экструзиясини тайёрловчи «Arabian Extrusions Factory» компанияси шулар жумласидандир.\n«MebelExpo Uzbekistan – 2017» кўргазмасида 19 мамлакатнинг 110 дан зиёд компанияси энг сўнгги технологиялар ва маҳсулотларининг сара намуналарини тақдим этмоқда. Мебель савдоси билан шуғулланувчи тадбиркорлар замонавий мебель модаси, бугунги бозор талаблари ҳақида маълумот олмоқда.\n«Aquatherm Tashkent – 2017»да иситиш, сув таъминоти, сантехника, сунъий иқлим ҳосил қилиш, ҳавони тозалаш, сунъий ҳовузлар, сауна ва спа тизимлари учун ускуналар ишлаб чиқарувчи маҳаллий ва хорижий тадбиркорлар иштирок этаётир. «Amitech Astana – шишапластик қувурлар» (Қозоғистон), «GREE – кондиционерлар» (Хитой), «Baxi Group – қозонлар» (Италия), «Akfa – радиаторлар, ҳаво тозалаш ускуналари», «TarlePlast – пўлат қувурлар», «Master Building Products – Vero бренди остида қувурлар ва фитинглар» каби миллий ва чет эл компанияларини мисол келтириш мумкин.\nХорижлик мутахассисларнинг эътирофича, мамлакатимизда ишлаб чиқарилаётган қурилиш, ёғочга ишлов бериш материаллари, иситиш, ҳавони тозалаш қурилмалари юқори сифати ва арзонлиги билан минтақа ва жаҳон бозорида жуда харидоргир. Шунинг учун ҳам тадбиркорларимиз томонидан таклиф этилаётган маҳсулотлар юқори нуфузга эга бўлган товар белгисига айланиб, бу маҳсулотларни сотиб оладиган мамлакатларда улар рақобатбардошлиги билан ажралиб туради. Жумладан, хорижлик истеъмолчилар мамлакатимизнинг «Akfa Imzo», «Azia Mozaik», «Arm-Composite», «Steel Technology», «Atlas Invest», «Muborak mebel» каби компаниялари маҳсулотларини юқори баҳолайди.\n– Компаниямиз пўлат ва бетондан турли кўриниш ва ҳажмдаги қурилиш материаллари ишлаб чиқаради, – деди Германиянинг «Weiler» компанияси ходими Роман Иванов. – Икки йил аввал компаниямиз Жиззах вилоятида ўз филиалини очди, вилоят марказидаги “Зенаткор темир-бетон буюмлари” корхонаси компаниямиз ускуналари билан қайта жиҳозлангач, маҳсулот ҳажми ортиб, сифати яхшиланди. Янги технология асосида корхонада 14 турдаги темир-бетон буюмлари тайёрланмоқда. Ўзбекистон бозорида маҳсулотларимизга талаб ортиб бормоқда. Бундай халқаро кўргазмалар хорижлик тадбиркорлар учун ҳамкорлар топиш, инвестиция киритиш, маҳсулотларимиз бозорини кенгайтиришда қўл келмоқда.\n2009 йилдан бери Бутунжаҳон кўргазма саноати уюшмаси (UFI) ўтказиб келаётган мустақил аудит «UzBuild Tashkent» халқаро кўргазмаси кўлами йилдан-йилга кенгайиб бораётганини кўрсатди. Жорий йилдан бошлаб «UzBuild Tashkent» ўз тараққиётини янги босқичга кўтариб, «ITE» компаниясининг ушбу тармоқдаги тадбирлари туркумини «WorldBuild Tashkent» бренди остида давом эттиради.\n– Кўргазмада энергия тежовчи ромлар, фасад учун фойдаланадиган янги конструкциялар, уй ва офис жиҳозлари билан қатнашмоқдамиз, – деди «Imzo» компаниясининг савдо менежери Адҳам Ҳабибов. – Биз таклиф этаётган маҳсулотлар совуқда хона ҳароратини мўътадил сақлаши, ёз кунларида иссиқ ҳавони ўтказмаслиги билан истеъмолчиларга манзур бўлмоқда. Ҳозир нафақат юртимизнинг барча ҳудудларига, балки МДҲ давлатлари бозорларига ҳам маҳсулотларимизни етказиб бермоқдамиз. Бу йилги кўргазмада ўтган йилдагига нисбатан 40 фоизга кўп шартномалар имзолаш ниятидамиз.\nТашкилотчиларнинг фикрича, «MebelExpo Uzbekistan – 2017» мебель ва ёғочга қайта ишлов бериш бозори конъюнктураси ва ўсиш даражаси, янги мавсум учун замонавий мебель трендлари, янги технология ва ноу-хаулар ҳақида қимматли маълумотлар майдони бўлиб қолади. Илк бор ўз маҳсулотларини намойиш этаётган маҳаллий ва хорижий компаниялар вакиллари, тадбиркорларга келгусидаги истиқболли ҳамкорлик ва манфаатли лойиҳаларга йўл очади.\nХалқаро форум қурилиш, мебель саноати, иситиш ва сув таъминоти соҳасининг барча замонавий йўналишларини ўзида мужассам этган. Унда қурилиш материаллари ва ускуналари, интерьер ва дизайн, дераза, эшик ва фасадлар, керамика ва пардозлаш тошлари, архитектура ва безаш дизайни, кўчмас мулкка оид бўлимлар ишлаб турибди.\nЯрмарка доирасида қурилиш ва мебель маҳсулотларини экспорт қилувчилар ва уларнинг ҳамкорлари иштирокида давра суҳбатлари, музокаралар ташкил этилиши, ярмарка қатнашчиларининг маҳаллий компания ва корхоналарга, қурилиш комплексларига ташриф буюришлари ҳам режалаштирилган.\nСевара Алижонова, Аъло Абдуллаев (сурат), ЎзА


17:36 / 16.02.2018 3193 pdf Ўқиш режими + -\nЯзийд ибн Нуъома Зоббийдан ривоят қилинади:\n«Бир киши бошқаси билан биродар тутинса, унинг исмини, отасининг исмини ва кимданлигини сўрасин. Албатта, бу меҳр-муҳаббатни мустаҳкамлайди», дедилар».\nЖумладан, дўст тутинишда қуйидаги шартларга қарасин:\n1. Етук ақл.\n2. Тўғри диндорлик.\n3. Гўзал ахлоқ.\nБир сўз билан айтганда, дўстнинг тақводор бўлиши ниҳоятда исталган ҳолатдир.\n«Ўша кунда тақводорлардан бошқа дўстлар бир-бирларига душмандир» (67-оят).\nҚиёмат куни ҳамма ўз оқибатини билгач, гарчи бу дунёда ўзаро яқин дўст бўлса ҳам, бир-бирига душманга айланади. Чунки охират дунёсида бир-бирларини турли қилмишларга ундаган дўстларнинг дўзахга тушиб, жазо тортишлари аниқ бўлиб қолади. Ана шунда ёмон билан дўст бўлганига афсусланиб, инсонлар дўстини ёқтирмай қўяди. Дўстлар душманга айланади. Бир-бирига маломат қилиб, сени деб шундай бўлди, дейишга ўтади.\nФақат тақводор дўстларнинг оқибати хайрлидир, яхшидир. Чунки уларнинг дўстлиги Аллоҳ учун, тақво асосига қурилган эди. Бундай дўстлар доимо яхши амалларни қилган бўладилар. Шунинг учун қиёмат куни бирга жаннатга тушадилар ва дўстликлари яна ҳам ортади.\nЖоҳил, фосиқ, эсипаст, дунёга берилган ва пасткашларни дўст тутмаслик керак.\n«Зикримизга орқа ўгирган, дунё ҳаётидан бошқани хоҳламайдиганлардан юз ўгир» (29-оят).\nЖаъфар Содиқ розияллоҳу анҳудан нақл қилинади: «Қуйидаги беш тоифани асло дўст тутма:\n1. Ёлғончи каззобни. Чунки у сени алдаб қўяди. У саробга ўхшайди. Сенга узоқни яқин, яқинни узоқ қилади.\n2. Аҳмоқни. Чунки сенинг унда ҳожатинг йўқ. У сенга наф бераман деб, зарар етказади.\n3. Бахилни. Чунки у энг муҳтож бўлиб турган нарсангни ҳам сендан кесиб қўяди.\n4. Қўрқоқни. Чунки у қийинчилик пайтида сендан қочади ва сени истаган пайтида сотади.\n5. Фосиқни. Чунки у сени бир луқма таомга ҳам сотади».\nДўстга дунёвий мақсад ва тез келадиган манфаат учун эмас, Аллоҳ таоло учун ихлос қилиш керак.\nАллоҳ таоло учун ихлос қилиш эса дўстнинг илми, гўзал хулқи, солиҳ аҳли экани, Аллоҳ таолога яқинлиги ва Расулуллоҳ соллаллоҳу алайҳи васалламга муҳаббати учун бўлади.\n«Ўзингни эртаю кеч Роббларига, Унинг юзини ирода қилиб, дуо қилувчилар билан бирга тут. Дунё ҳаётининг зийнатини хоҳлаб, улардан икки кўзингни бурма. Қалбини Ўз зикримиздан ғофил қилиб қўйганларимизга ва ҳавойи нафсига эргашиб, иши издан чиққанларга итоат қилма» (28-оят).\n«Уч нарса борки, улар кимда бўлса, иймон ҳаловатини топади: Аллоҳ ва Унинг Расули унинг учун икковларидан ўзга ҳамма нарсадан маҳбуб бўлмоқлари, бир кишига фақат Аллоҳ учунгина муҳаббат қилмоғи ва куфрга қайтишни худди оловга ташланишни ёмон кўргандек ёмон кўриши», дедилар».\nДўст тутинган одамига Аллоҳ таоло учун унга муҳаббат қўйгани ҳақида хабар бериш лозим.\nЎшанда ўзаро боғланишлари янада кучли ва ихлослари чуқур бўлади.\n«Бир киши биродарини яхши кўрса, унга ўзининг муҳаббатининг хабарини берсин», дедилар».\nАбу Довуд, Термизий, Аҳмад ва Ҳоким ривоят қилганлар.\n«Анас розияллоҳу анҳу айтади:\n«Унга билдир», дедилар. Унинг ортидан етиб борди ва:\nКим бировни яхши кўрса, дўст бўлмоқчи бўлса, унга буни билдириши керак. Шунда иккинчи тараф ҳам муҳаббатга ўтади ва одамлар ўртасидаги ўзаро алоқалар мустаҳкамланади.\nДўстига яхшилик етказиш ва манфаат исташда уни худди ўзидек кўриш керак.\n«Сизлардан бирортангиз то ўзи учун яхши кўрган нарсани биродари учун ҳам раво кўрмагунича мўмин бўла олмайди», дедилар».\nАлоқани мустаҳкамлаш мақсадида бир-бирини Аллоҳ таоло учун зиёрат қилиб, ҳолидан хабар олиб туриш.\n«Бир киши ўзининг бошқа қишлоқдаги биродарини зиёрат қилди. Аллоҳ унинг йўлига кутиб турадиган фариштани қўйди. Унинг олдига келган пайтда: «Қаёққа бормоқчисан?» деди. «Ушбу қишлоқдаги биродаримни (кўришни) хоҳлайман», деди. «Унда сен кўзлаган неъмат борми?» деди. «Йўқ. Фақат мен унга Аллоҳ азза ва жалла учун муҳаббат қилганман», деди. «Албатта, мен сенга Аллоҳнинг элчисиман. Батаҳқиқ, сен уни яхши кўрганингдек, Аллоҳ сени яхши кўрди», деди».\nДўстига ёрдам беришга, ғамини кетказиш, ҳожатини чиқариш, мушкулини осон қилишга шошилиш лозим.\nБунда дўстни ўзидан устун қўйишга ўтиш афзалдир. Аллоҳ таоло бундай дўстларни Қуръони каримда мадҳ қилган.\nУ Зот Ҳашр сурасида марҳамат қилади:\n«Ва гар ўзларининг ҳожатлари бўлса ҳам, (уларни) ўзларидан устун қўярлар» (9-оят).\n«Ким бир мўминдан бу дунё машаққатларидан бирини аритса, Аллоҳ таоло ундан қиёмат куни машаққатларидан бирини аритади. Ким бир мусулмоннинг айбини беркитса, Аллоҳ унинг айбини бу дунёю охиратда беркитади. Ким бир камбағалнинг ишини енгиллатса, Аллоҳ унинг бу дунёю охиратида ишларини енгиллатади. Модомики, банда ўз биродарининг ёрдамида экан, Аллоҳ ҳам унинг ёрдамида бўлади», дедилар».\nДўстга нисбатан муҳаббат ва мақтовда мўътадил, муомалада инсофли, маишатда ўртача бўлиш, борди-келдида шариатни лозим тутиш зарур.\nМуҳаммад ибн Убайд Киндийдан, у кишининг отасидан ривоят қилинади:\n«Мен Алининг Ибн Кивога: «Аввалгилар нима деганини биласанми? Ўз ҳабибингга бир оз юмшоқ муҳаббат қил. Эҳтимол, бирор куни ёмон кўрганингга айланиб қолар. Ёмон кўрганингни бир оз юмшоқ ёмон кўр. Эҳтимол, бирор куни маҳбубингга айланиб қолар», деганини эшитдим».\nЯъни, бировни яхши кўрсанг, ҳаддан ортиқ яхши кўрма, чунки бир кун келиб уни ёмон кўриб қолишинг мумкин. Бировни ёмон кўрсанг ҳам ҳаддан ортиқ ёмон кўрма, чунки бир кун келиб уни яхши кўриб қолишинг мумкин. Демак, ўзаро муносабатларда ҳам ҳаддан ошиб кетиш керак эмас экан. Инсон турли ҳолатларга тушиши, фикри, қарашлари ўзгариши мумкин, шунинг учун ўзаро муносабатларда ҳам мўътадил бўлиш афзал.\n«Муҳаббатинг кулфат келтирадиган бўлмасин. Ғазабинг талофат етказадиган бўлмасин», деди. Шунда:\n«Бу қандай бўлади?» дедим.\n«Муҳаббат қилсанг, ёш бола яхши кўргандек ҳаддан ошасан. Ёмон кўрсанг, соҳибингга талофатни яхши кўрасан», деди».\nДемак, ҳар бир нарсада бўлгани каби, яхши ёки ёмон кўришда ҳам маълум меъёр бўлиши керак.\nДўстларга турли муносабатлар ила ҳадялар тақдим қилиб туриш яхшидир.\n«Ҳадялашинглар, бир-бирингизга муҳаббат қўясиз», дедилар».\nҲадя бериб туриш мўмин-мусулмонлар ўртасида меҳр-мурувватни кучайтиради, натижада бутун жамият аъзолари ўртасида меҳр-оқибат, тотувлик, иноқлик пайдо бўлади. Ораларидаги ижтимоий алоқалар, ўзаро дўстлик, биродарлик муносабатлари ниҳоятда мустаҳкамланиб, натижада тинчлик, иттифоқ юқори даражага кўтарилади.\nДўстининг айблари ҳақида гапириш, уни ғийбат қилиш, у билан талашиб-тортишиш ва унинг ҳақида чақимчилик қилиш ҳамда ёмонлиги ҳақида савол беришдан тилни тийиб, сукут сақлаш талаб этилади.\nБу ишни амалга оширишда икки нарса ёрдам беради. Биринчиси: ҳар ким ўзига назар солсин. Агар ўзида камчилик борлигини билса, ўзгани ҳам ўзидек кўрсин ва камчилигини афв этсин. Беайб фақат Ҳақ таоло эканини унутмасин. Иккинчиси: агар айби йўқ инсонни истайдиган бўлсанг, одамлар ичидан бундайини топа олмайсан. Ҳар кимнинг айбини топаверсанг, дўст топиш мумкин бўлмай қолади.\nИмом Шофеъий раҳматуллоҳи алайҳи: «Мусулмонлар ичида Аллоҳ таолога тоат қилиб, маъсият қилмайдиган ва аксинча, маъсият қилиб, тоат қилмайдиган бирорта ҳам одамни топиш қийин. Кимнинг тоати маъсиятидан кўп бўлса, ўша адолатлидир», деганлар.\nҲар қандай ҳолатда ҳам дўстнинг сирини очмаслик лозим.\n«Набий соллаллоҳу алайҳи васаллам менга сир айтдилар. Мен бу ҳақда ҳеч кимга хабар бермадим. Батаҳқиқ, мендан Умму Сулайм сўраганида, унга ҳам хабар бермадим».\nАбу Саъид Саврий: «Қачон бир киши билан дўст бўлмоқчи бўлсанг, аввал унинг жаҳлини чиқар, сўнгра бошқа бировдан ўзинг ва сиринг ҳақида унинг фикрини сўрашини илтимос қил. Агар у яхши гап айтиб, сирингни сақласа, у билан дўст тутин», деган.\nАллоҳ таоло учун дўст бўлганлар бир-бирининг молида ҳам ҳаққи борлигини унутмасликлари лозим.\nДўстларнинг дўстлиги тугал, мақсадлари бир бўлса, худди бир шахсга ўхшаб қолишади. Бу эса ўз навбатида, хурсандчилик ва хафачиликда, ҳозирда ва келажакда шерик бўлишни тақозо қилади. Бу шериклик молу дунёга ҳам тегишли бўлиб қолади.\nБир киши Абу Ҳурайра розияллоҳу анҳунинг олдига дўстлик истаб келди: «Дўстликнинг ҳаққини биласанми?!» деди у. «Менга билдир», деди. «Диноринг ва дирҳамингга мендан бошқа ҳақлироқ бўлмасин», деди. «Ҳали бу даражага етганим йўқ», деди. «Ундай бўлса, йўлингдан қолма!» деди Абу Ҳурайра розияллоҳу анҳу.\nАли ибн Ҳусайн розияллоҳу анҳу бир кишига: «Сизлар бир-бирингизнинг чўнтак ва ҳамёнингизга рухсатсиз қўл солиб, истаган нарсани олаверасизларми?» деди. «Йўқ», деди у. «Ундай бўлса, дўст эмас экансизлар», дедилар Али ибн Ҳусайн розияллоҳу анҳу.\nАллоҳ таоло учун дўст бўлганлар бир-бирининг ҳожатини чиқаришда ёрдам беришлари матлуб.\nИбн Шубрума дўстларидан бирининг муҳим ҳожатини чиқарганида, дўсти унга совға олиб келди. «Бу нима?» деб сўради Ибн Шубрума. «Ҳожатимни чиқарганинг учун», деди. «Ол молингни, Аллоҳ сенга офият берсин! Агар дўстингдан ҳожатингда ёрдам сўрасанг-у, у сенга ёрдам бермаса, намозга таҳорат қил-да, уни ўлган санаб, тўрт такбир айтиб, жанозасини ўқиб қўявер», деди Ибн Шубрума.\nСолиҳ ўтмишдошлардан баъзилари ўз дўстининг вафотидан кейин қирқ йил унинг болалари ва аҳли аёлидан хабар олиб турган. Ҳар куни уларнинг ҳолидан хабар олиб, ўз молидан уларни таъминлаб турган. Фарзандлар оталаридан кўрмаган баъзи нарсаларни унинг дўстидан кўришган. Илгариги дўстлардан баъзилари эса дўстига билдирмай, унинг оиласидан хабар олиб туришган. «Тузингиз борми, ёғингиз борми, нима камингиз бор?» деб сўраб туришган.\nАллоҳ таоло учун дўст бўлганлар бир-бирлари билан талашиб-тортишишдан тийилишлари зарур.\n«Ким ёлғонни тарк қилса, – ҳолбуки у ботилдир – унга жаннатнинг саҳнида бир уй қурилади. Ким ҳақ бўлатуриб, талашиб-тортишишни тарк қилса, унга жаннатнинг ўртасида уй қурилади. Ким хулқини гўзал қилса, унга жаннатнинг юқорисида уй қурилади», дедилар».\nАллоҳ таоло учун дўст бўлганлар бир-бирларини олдидан ҳам, орқасидан ҳам фақат унинг ўзига ёқимли бўлган исми билан аташи лозим.\n«Уч нарса сен учун дўстинг муҳаббатини мусаффо қилади: унга йўлиққанингда, аввал салом беришинг, уни ўзи учун энг маҳбуб исми ила чақиришинг ва мажлисда унга жой беришинг», деганлар».\nИбн Муборак, Саъид ибн Мансур, Байҳақий ва Ибн Асокир ривоят қилганлар.\nАллоҳ таоло учун дўст бўлганлар кези келганда дўстининг оила аъзолари, ишлари, яхши сифатлари ва бошқа фазилатларини, ўзига қилган яхшиликларини муболаға қилмасдан, меъёрида гапириб турадилар.\nАллоҳ таоло учун дўст бўлганлар дўсти ҳақида ёқимсиз гап эшитганида, дарҳол уни ҳимоя қилишга ўтишлари керак.\nАллоҳ таоло учун дўст бўлганлар бир-бирларига билмаган нарсаларини ўргатиб боришлари зарур.\nМусулмон одам ўз дўстига у билмайдиган нарсаларни ўргатиб бориши керак. Чунки киши молга муҳтож бўлганидек, илмга ҳам муҳтож бўлиши мумкин. Бинобарин, ўзи биладиган, дўсти билмайдиган, унинг дини ва дунёси учун зарур бўлган нарсаларни унга ҳам ўргатиши жуда зарурдир.\nАллоҳ таоло учун дўст бўлганлар бир-бирига насиҳат қилиб туришлари лозим.\nАлбатта, насиҳат қилиш бошқаларнинг олдида эмас, ёлғиз ҳолда амалга оширилади. Аслида, бировга унинг айбларини айтиш, йўл кўрсатиб, насиҳат қилиш яккама-якка бўлади. Бу ишни бошқаларнинг олдида қилиш насиҳат эмас, дўқ-пўписа бўлади. Агар биродари йўқлигида унинг бирор айби очилиб қолса ҳам, ўша айбини беркитиб, ҳимоя қилади.\nАллоҳ таоло учун дўст бўлганлар бир-бирининг қоқилиш ва тойилишларини афв қиладилар.\nАбу Дардо розияллоҳу анҳу: «Дўстинг ўзгариб, аввалгидан бошқача бўлиб қолса, уни шу сабабдан тарк қилма. Чунки дўстнинг бир эгри, бир тўғри бўлиши бор», деган.\nИброҳим Нахаъий раҳматуллоҳи алайҳи: «Дўстинг гуноҳ иш қилгани учун, ундан алоқани узма, бугун гуноҳ қилса, эртага уни тарк қилиши бор», деган. Бу ҳолат унинг ўзини ўнглаб, тўғри йўлга тушиб кетишидан умид узилгунча давом этади. Умид узилганда эса, у билан алоқани кесишга тўғри келади.\nАллоҳ таоло учун дўст бўлганлар бир-бирининг ҳаққига дуо қилишда бардавом бўладилар.\nКиши ўз дўсти ҳаққига унинг тириклигида ҳам, вафотидан кейин ҳам дуо қилиб туриш масъулиятидадир. Ўзи учун нимани сўраса, дўсти учун ҳам шуни сўраб дуо қилади.\n«Бизга яхшилик сўраб, дуо қил. Набий соллаллоҳу алайҳи васаллам: «Мусулмоннинг ўз биродарига ғойибдан қилган дуоси мустажобдир. Унинг бошида бир муваккал фаришта туради. У ўз биродарига ҳар сафар яхшилик тилаб дуо қилганда, муваккал фаришта: «Омин! Сенга ҳам ўшандоқ бўлсин!» дейди», дер эдилар», деди.\nАллоҳ таоло учун дўст бўлганлардан бир-бирига вафодор бўлиш ва бунга ихлос қилиш талаб этилади.\nДўстга вафодор бўлиш унинг муҳаббатида то ўлгунча собит туришдан, ўлимидан кейин унинг фарзандлари ва дўстлари билан бирга бўлишдан иборатдир. Дўстнинг барча қариндошлари, дўстлари ва унга боғлиқ кишиларнинг риоясини қилиш унга вафодорликнинг давомидир.\nДўстнинг фироқига ҳасрат-надомат қилиш ҳам унга бўлган вафодандир. Ибн Уяйна раҳматуллоҳи алайҳи: «Ўттиз йил олдин фироқига учраган дўстларимнинг ҳасрати ҳали ҳам хаёлимдан кўтарилгани йўқ», деган.\nАллоҳ таоло учун дўст бўлганлар бир-бирига оғир келадиган нарсани раво кўрмайди.\nБошқача қилиб айтганда, унга оғирлигини солмаслиги лозим. «Менинг оғиримни енгил қилсин», «мендан хабар олиб турсин», «ёрдамимга доим шай турсин» каби талабларни кўнглига ҳам келтирмагани яхши. Мусулмон киши дўстига Аллоҳ учун муҳаббат қўяди, унинг дуосидан умидвор бўлади, уни кўришдан унс топади, унинг ҳақларини адо қилиш билан Аллоҳ таолога қурбат ҳосил қилади ва динига ёрдам олади.\nАли ибн Абу Толиб розияллоҳу анҳу айтадилар: «Дўстларнинг ёмони сени тангликка солгани, муросага муҳтож қилгани ва узр айтишга мажбур қилганидир».\nБаъзи машойихлар бундай дейишган: «Ким ўзидан талаб қилинмаган нарсани дўстларидан талаб қилса, уларга зулм қилган бўлади. Ким ўзидан сўралмаган нарсани дўстларидан сўраса, уларни заҳматга қўйган бўлади. Ким дўстларидан ҳеч нарса талаб қилмаса, уларга фазл кўрсатган бўлади».\nЖунайд раҳматуллоҳи алайҳи айтади: «Икки киши Аллоҳ учун дўст бўлса-ю, улардан бири бошқасидан тортинса ёки уялса, иккисидан бирида албатта иллат бўлади».\nАллоҳ таоло барчамизга содиқ дўст бўлишни ва содиқ дўстларга соҳиб бўлишни насиб этсин! Омин!\n17:05 / 16.02.2018 2914\n16:59 / 17.02.2018 2334\n3231 18:56 / 01.03.2018\n2914 17:05 / 16.02.2018\n5857 23:09 / 18.08.2017\n7240 15:14 / 26.04.2018


Масжид ëнида пиво сотиш ҳам тақиқланди\n2007 йилда кам алкоголли ичимликларни маърифий ва диний муассасалар яқинида сотиш тақиқланган бўлса¸ 2009 йилнинг 1 ноябридан бошлаб барча турдаги спиртли ичимликлар сотиш тақиқланди.\nВазирлар маҳкамасининг 1 ноябрда кучга кирган қарорига мувофиқ маърифий ва диний муассасалардан 500 метргача масофада таркибида алкоголи оз ичимликларни сотиш ҳам тақиқланди.\nЎзбекистон республикаси Вазирлар Маҳкамаси қарорига биноан 2009 йилнинг 1 ноябридан бошлаб, республика ҳудудидаги барча мактаб¸ боғча¸ олийгоҳ¸ масжид¸ синагога ва черковлардан 500 метргача узоқликдаги масофа ичида ҳар қандай турдаги спиртли ичимликларни сотиш тўла тақиқланди.\nБу қарор ижроси ва назорати республика Солиқ қўмитасига юклатилди.\n- Ўзи аслида мактаб¸ боғча¸ мозор бор жой атрофи 500 метр яқин бўиши керак эмас спиртной ичимликларга. Янги қарор чиқди. Энди пиво ҳам шунақа бўладиган бўлди, дея маълум қилди қўмита вакиласи.\nАммо, шу вақтга қадар Фарғона вилоятининг Марғилон ва Наманган шаҳарларидан сим қоққан баъзи тингловчиларимиз, бу ҳудудлардаги мактаб, боғча ва масжидлар олдида ароқ, тамаки маҳсулотлари сотилаётгани ҳақида сўзлаган эдилар.\nВазирлар Маҳкамасининг буни тақиқловчи навбатдаги қарори кучга кирганига беш кун бўлди ҳамки бу ҳудудларда спиртли маҳсулотлар сотаётган дўконлар ишлаб турибди.\nФарғоналик ҳуқуқ фаоли Аҳмаджон Мадумаров бу ҳақда конкрет маълумотларни келтирди.\nАҳмаджон Мадумаров: Бизнинг Марғилон шаҳридан мисол қилиб кўрсатай мен шуни. Бизда Туркистон кўчаси бор. Шу кўчада бир қанча мактаблар жойлашган. 29 мактаб бор. Шунинг рўпарасидаги пивохонада ҳанузгача пиво сотишаяпти.\nОзодлик: Неча метр узоқликда у?\nАҳмаджон Мадумаров: Кўчанинг бу юзида мактаб бўлса¸ кўчанинг у юзида пивохона. Оралиғи 30 метр холос. Мактаб чегараси тугаганидан 200 метр нарироқда ароқ дўкони. Бемалол ишлаб турибди. У ерда ҳам пивони олиб¸ пивохўрлар ичиб ўтиришибди.\nОзодлик: Ароқ ҳам сотилаяптими ëки фақат пивоми?\nАҳмаджон Мадумаров: Ароқ ҳам бор. Шунингдек¸ витринага териб қўйилган ароқлар ҳам сотилаяпти. “Шодиëна” тўйхонаси бор. Шунинг ëнида ароқ магазини очилган. Ароқ бемалол витринада турибди¸ сотилаяпти. Бу ердан 200 метр юрилса¸ яна бир мактаб.\nОзодлик: Иккита мактабнинг радиусида иккита пивохона¸ битта ароқ дўкони ишлаяпти демак\nАҳмаджон Мадумаров: Ҳа¸ бемалол ишлаяпти.\nОзодлик: У ерда тамаки маҳсулотлари ҳам сотилади.\n- Ҳа¸ тамаки маҳсулотлари ҳам сотилади¸ дейди Аҳмаджон Мадумаров.\nБу суҳбатдошимизга кўра, айни манзарани Марғилон шаҳридаги масжидлар атрофида ҳам кузатиш мумкин.\n- Масалан¸ ўша шаҳардаги Хонақо масжидидан бир неча метр нариëқда ароқ дўкони бор. Очилган шу. Олдин масжидга кираëтган 60-70 яшар одамлар энди пивохонага киришаяпти¸ дейди фарғоналик инсон ҳуқуқлари фаоли Аҳмаджон Мадумаров.\nСпиртли ичимликларни мактаб, боғча, масжидлар ёнида сотишга тақиқ жорий этилганига қарийб 2 ярим йил бўлди. Мана 5 кундирки бу ҳудудда таркибида алкоголи кам бўлган спиртли ичимликларни сотиш ҳам таъқиқланди.\nАммо, шунга қарамай бундай дўконлар ишлаб турибди ва аксинча, спиртли ичимликларни сотиш рағбатлантирилаяпти, деган хулосага келаётганлар кўпчилик.\nРеспублика Солиқ қўмитасига мурожаат қилиб, бунинг сабаблари нимада ва бу ҳолат қандай назорат қилинмоқда, бунга қандай жазо белгиланган, деган саволлар билан мурожаат қилдик.\nҚўмита матбуот хизмати бу саволларга расман жавоб беришни бироз кейинга сурди, аммо, баъзи маълумотларни тақдим қилди.\nМатбуот хизмати расмийсига кўра, бундай ҳолатда савдо тартибини бузиш, дейилган тартиб билан жазо қўлланади. Одатан, савдо тартибини бузиш ҳолати бир неча кўринишда бўлади.\n“Биринчидан, тақиқланган ҳудудда спиртли ичимлик сотаётган сотувчининг савдо қилишга рухсати бор, аммо, ноқонуний спиртли ичимлик сотаётган бўлиши мумкин. Иккинчидан, савдо қилишга рухсати йўқ бўлгани ҳолида спиртли ичимлик сотаётган бўлиши мумкин. Учинчидан, рухсати ҳам бор, маҳсулот ҳам қонуний, аммо, тақиқланган ҳудудда спиртли ичимлик сотаётган бўлиши мумкин. Бу ҳолатларнинг барчасида алоҳида жазо қўлланади”, дейди Солиқ қўмитаси ходими.\nУнинг сўзларига кўра, шундан келиб чиқиб жазо турлари жарима солиш ва маҳсулот мусодарасидан тортиб, жиноий жавобгарликкача бориши мумкин.\n“Масалан, конкрет равишда савдо қилишга рухсати бор, аммо, спиртли маҳсулотлари ноқонуний бўлган ҳолатни олсак, бу ҳолда сотувчининг ҳамма маҳсулотлари мусодара қилинади ва ҳужжатлари ҳуқуқни муҳофаза қилувчи органларга берилади. Бу ҳолатда иш жиноий иш қўзғатиш ва жавобгарликка тортишгача бориши мумкин”, дейди Солиқ қўмитаси ходими.\nАйни пайтда солиқ идораси ходимлари шундай кескин жазо чоралари қўлланганига қарамай, спиртли ичимликларни ноқнуний жойларда сотиш ҳоллари учраётганини инкор қилмайди.\nУшбу идоранинг яна бир расмийси: “Аслида бундай ҳудудларда спиртли ичимликни сотаётган ҳам, олаётган ҳам бунинг тақиқланганини яхши билади. Аммо, қилаверади”, дея таъкидлаб қўйди.\nАммо, нега шундай, деган саволимизга солиқ идораси расмийлари жавоб бермади.\nДиний ва таълим муасасалари қошидаги спиртли ичимликлар савдосидан норози бўлаётганлар эса бунинг сабаби пора, дея таъкидлашда давом этмоқда. Яъни, бу фикрдаги суҳбатдошларимизга кўра, мактаб ёнидаги дўкончада ароқ сотаётган сотувчи уни назорат қилгани келган солиқчига ҳар ойлик ёхуд ҳафталик пора кўринишидаги “ўлпон”ини сўзсиз солиб қўяди, солиқчи эса бундай тартиббузарликка сўзсиз кўз юмади, вассалом.\nФарғоналик ҳуқуқ фаоли Аҳмад Мадумаров эса, порахўрлик билан бирга кейинги вақтларда спиртли ичимликлар савдосининг норасмий тарзда рағбатлантирилаётгани кузатаётганини айтади.\nАҳмаджон Мадумаров: Назорат кўрмайман. Ҳаттоки¸ буларни кўпайтириб¸ буларга васийлик қилиш бор деб ўйлайман бу дўконларга.\n- Кўпроқ сотса¸ кўпроқ ишласа¸ дейишса керакда. Чора кўриб¸ пивохоналарни бекитганини¸ бирорта ароқ дўконини бекитганини билмайман. Ароқ дўконлари кўпайганидан кўпаяяпти¸ дейди Аҳмаджон Мадумаров.\nОзодликка қўнғироқ қилган бошқа ўзбекистонликлар ва аксар таҳлилчилар спиртли ичимликлар савдоси аслида ҳукуматнинг юқори эшелонларида ўтирган амалдорлар манфаатидаги бизнес экани, айниқса, ароқ ва пиво савдоси кейинги вақтларда мажбурий равишда кенгайтирилаётгани хусусида сўзламоқдалар.\nАммо, бундай таъкидни айтаётганлар ёхуд кузатувчиларда ҳозирча, бу бизнесни юргизаётган амалдорларнинг исми-шарифи ёхуд улар топаётган даромадлар хусусида аниқ маълумотлар йўқ.\n“Шу боис, бир тарафдан, мактаб ёхуд масжид ёнида спиртли ичимлик савдосини тақиқлаш билан, иккинчи томондан, спиртли ичимликлар дўконлари, реклама ва эълонларини кўпайтириш билан ҳукумат фармонида кўзда тутилган — аҳоли ва болалар саломатлигини сақлаш муддаосига етиш даргумон”, дейди фарғоналик ҳуқуқ фаоли Аҳмаджон Мадумаров.\nАслида¸ 2007 йилнинг март ойидан бошлаб, янги қарорда белгилаб берилган ҳудудда спиртли ичимликлар ва тамаки маҳсулотларини сотиш тақиқланган эди. Аммо, баъзи ҳудудларда бу тақиқ 2007 йилдан кейин ҳам, у қайта қабул қилинган бугунги кунда ҳам иш бермаётган кўринади.


Икки ва ундан ортиқ фарзанд кўриб, сўнг яна оила қурган машҳурлар (фото) - Daryo\n18:44, 03.08.2021 17431\nИкки ва ундан ортиқ фарзанд кўриб, сўнг яна оила қурган машҳурлар (фото)\nАввалги турмушидан фарзанди борлиги иккинчи марта оила қуришига тўсиқ бўла олмаган шоу-бизнес вакиллари ҳақида маълумот бериб ўтамиз.\nТурмуш борасида икки марта омади чопмаган Кейт фарзандлари — Мия ва Жо билан қолган. Диққатини фарзандларини тарбиялашга қаратган актрисанинг янги қайлиқ топиш нияти бўлмаган. Аммо ҳаммаси у ўйлаганидан бошқачароқ бўлиб чиққан. Орадан бир йил ўтиб, икки марта турмушга чиққани ва фарзандлари борлигидан ташвишланмайдиган бизнесмен Нед Рокнроллни учратган. Илк учрашувдан икки йил ўтиб Нек Кейтнинг қўлини сўраган, орадан бироз вақт ўтгач, жуфтлик ўғил фарзандли бўлган.\nХонанда Валерияга уйланган Иосиф Пригожин рафиқасининг биринчи турмуш ўртоғи Александр Шулгин билан турмуши давомида дунёга келган фарзандлари: Анна, Артемий ва Арсенийга ўгай ота бўлган. Болалар онасининг янги умр йўлдоши билан тез орада дўстлашган ва илиқ муносабатда бўлган. Хонанда ва продюсер 15 йилдан буён бахтли ҳаёт кечириб келади.\nАктриса Райан Филипп билан ажрашгач иккита фарзанди: Дикон ва Ава билан қолган. «Мен ёлғиз она бўлиб қолишдан қаттиқ ташвишланганман. Стресс ва хавотир ҳисси мени қийнаган», — деган Риз интервьюлардан бирида. Унинг ҳаёти агент Жим Тот билан учрашганидан кейин ўзгарган.Болаларга маъсул бўлишдан қочмаган Жим Ризга турмуш қуришни таклиф қилган. Жуфтлик оила қурганидан бироз вақт ўтиб, ўғил фарзандли бўлган.\nНаталья бизнесмен Жастин Портман билан ажрашганидан кейин Антуан Арно билан учрашишни бошлаган.\nАнтуан Водянованинг фарзандлари — Лукас, Виктор ва Нева билан тез чиқишиб кетган. 2014 йилда жуфтликнинг Максим, 2016 йилда эса Роман исмли фарзанди дунёга келган. 2020 йилнинг бошида унаштируви ҳақида эълон қилган машҳурлар шу йилнинг 21 сентябрида турмуш қурган.\nШоҳрух Хон, Амир Хон ва Болливуднинг кеч фарзандли бўлган бошқа юлдузлари (фото)\nАлла Пугачёва, Жим Керри ва эрта набирали бўлган бошқа юлдузлар (фото)\nФарзандлари невараларидан кичик бўлган машҳурлар (фото)\n19:57 Бугун 77\n19:42 Бугун 2424\n19:26 Бугун 966\n19:20 Бугун 1673\n15:59, 21.09.2021 75422\n08:10 Бугун 72168\n15:33, 22.09.2021 67965


Шавкат Мирзиёев жамоат хавфсизлигини таъминлаш бўйича кўрсатмалар берди\nПрезидент матбуот хизмати хабарига кўра, мажмуа ички ишлар органларининг куч ва воситаларини ахборот технологиялари асосида бошқаришга ихтисослашган. Замонавий бино қурилиб, 554 терабайт хотирага эга 18 та сервер, катта ҳажмли кузатув экрани, компьютерлар билан жиҳозланган.\nПрезидент марказдаги шароитларни кўздан кечирди, иш тизими билан танишди. Бу ерда барча ҳуқуқ-тартибот идоралари ва шошилинч хизматлар маълумотларини интеграция қилиш зарурлигини таъкидлади.\nДавлат раҳбари ички ишлар тизимида қўлланилаётган замонавий техника ва янги хизмат кийими намуналарини ҳам кўздан кечирган.


06:24 / 13.09.2018 2117\nТеран томирлари туташиб кетган, матлаби, мақсади, маслаки, ниятлари муштарак бўлган ўзбек ва озарбайжон халқларининг дўстлиги узоқ даврларга бориб боғланади. Низомий Ганжавийдан илҳомланган ҳолда туркий тилда илк “Хамса”ни ёзган Алишер Навоий озарбайжоннинг буюк мутафаккири, муқтадир шоир Низомий Ганжавийни ўзига устоз санагани тарихдан маълум. Адабий-маданий алоқалар узоқ асрларга бориб боғлангани сингари ижтимоий - иқтисодий муносабатлар ҳам ҳар иккала қардош халқнинг тарихига зарҳал ҳарфлар билан ёзилгусидир.\nЖорий йилнинг 12 сентябрида институтимизда Ҳайдар Алиев номидаги Озарбайжон миллий маданият маркази билан ҳамкорликда ташкил этилган маънавий-маърифий концерт дастури талабаларимизга анча хуш келди. Тадбирни институтнинг Ёшлар масаласи бўйича проректори Қодиржон Шовазов кириш нутқи билан очиб бердилар. Давлатимиз мустақиллигининг 27 йиллиги билан уйғун ҳолда ташкил этилган ушбу тадбирда Озарбайжон миллий маданият марказининг раҳбари Самир муаллим ҳам иштирок этиб сўзга чиқди. Ҳар иккала қардош халқнинг дўстлиги борасида самимий табрик ва дил изҳорларини билдириб ўтдилар.\nСўнгра озарбайжонлик қардош санъаткорлар ижросида концерт дастури бошланди. Куни кеча Президентимизнинг ташаббуси билан Шаҳрисабзда ташкил этилган Халқаро “Мақом” фестивалида биринчи мукофотнинг соҳибаси сифатида эътироф этилган Нигархоним Шабанованинг тадбирда қатнашиши кўпчиликнинг олқишига сазовор бўлди. У ўзининг лирик ва мақом йўлидаги қўшиқлари билан даврага файз киритди. Айниқса, Озарбайжон халқ артисти Гуляноқ Мамедованинг дилтортар ашулалари барчани даврага рақсга чорлади. 2017 йили Ўзбекистонда ўтказилган “Шарқ тароналари” мусиқа фестивалининг Гран-при нишондори Соҳиб Подшозода, Бокудаги “Халқаро муғом”фестивалининг ғолиби Абгул Мирзаалиевларнинг чиқишлари, санъаткорлик маҳорати ҳаммани ҳайратга солди. Кўчатхонимнинг озарбайжон гўзал қизларидан таркиб топган ижодий дастасининг жозибадор рақси тадбирга янада кўтаринкилик бахш этди. Байрамона руҳда ўтган ушбу тадбир барчада илиқ таассурот қолдиргани аниқ.


Сариосиё. Бу ном ва туман мени диққатимни жалб этди. Яна бир нарса. Уч дарё – Тўпаланг, Обизаранг, Сангаракдан сув ичадиган аҳоли билан яқиндан танишиш. Сафарга чиқдик. Нега Сариосиё? Оддий аҳолиси билан учрашганимизда билдикки, Сариосиё дегани бу тегирмон боши экан. Диққаттингизни жалб этишга мажбурмиз. Тегирмон боши бўлсада, бу уч дарёнинг ўз бағрида олган Сариосиёдир. Дарвоқи, Сариосиёдан буюк шахслар чиққанлигини ҳам айтишимиз зарур. Мисол учун, кураш бўйича жаҳон чемпиони Муҳсин Ҳисомиддинов, улуғ ва бетакрор шоирларимиз Сирожиддин Саййид ва Аҳтамқул Каримов, Бокс бўйича Осиё чемпиони ҳамда жаҳон мусобақасининг қатнашчиси Баҳодир Жалолов ушбу уч дарёдан сув ичиб мамлакатимизда, қолаверса жаҳонда машҳур бўлган шахслардир.\nТонгги соат Олтида туман ҳокими Асқарали Жўраев билан кўришдик. Суҳбатимиз асносида яқин келажак ичида Сариосиёнинг иқтисодиётида тубдан ўзгаришга юз тутишига амин бўлдик. Асқарали Чориевич туманга ҳоким бўлиб келганидан сўнг 5000 дан ортиқ янги иш ўринлари яратилди. Йил охирига қадар бу кўрсаткич яна ошади. 2018 йилги режаларга кўра эса ҳаётга тадбиқ этиладиган ишлаб чиқариш лойиҳалари асосида ўнг минглаб янги иш ўринлари яратилади.\n“Туманда иш билан банд бўлмаган ёшу ўрта ёш қолмайди”, - буни баралла таъкидлай оламан дейди ҳоким. Қони қайноқ, ишга чанқоқлиги кўриниб турган фидойи раҳбар. Ўз сўзларини асослай кетди. Эшитиб, таҳлил қилиб, ўзимдаги маълумотлар билан солиштириб, бу фактлар ҳақиқат эканлигига амин бўлдим. Бу лойиҳалар ва янги режалар ҳақида катта мақола тайёрлаётганимизни сизга билдирган ҳолда мавзуни давом эттирамиз. Бу ҳақда ҳокимнинг биринчи ўринбосари Эркин ака Ҳасанов билан анча диллашганимиз бор.\nФикр-алмашинув жараёнимиз ҳоким кабинетига секторлар раҳбарлари, туман прокурори ва ИИБ бошлиғи - адлия маслаҳатчиси Баҳриддин Қароров ҳамда подполковник Фаррух Тоировлар кириб келишганида янада қизиб кетди. Шу онда менда савол туғилди: Уч сектор раҳбари тонгги соат олтида бир жойда жам. Улар ўзлари алоҳида назоратга олган ҳудудларда ишни “дўндириб” қўйишган. Лекин 4-сектор раҳбари қани? Бунга ҳар уч раҳбар бирдай жавоб берди: “Туман учун ҳаммамиз жавоб берамиз. Шу боис қайси секторда оқсоқлик бўлса, кучни бирлаштириб ёрдамлашамиз. Айни пайтда туман ДСИ раҳбари йиғилиш ўтказмоқда. Шу сабаб тонгги маслаҳатлашувга кела олмади”.\nБирдамлик бор жойда иш юради. Бу ҳақда батафсил мақола тайёрламоқдамиз: “Сариосиё-секторлар: Халқ давлатдан розими”!\nШу соат еттига бориб бормай ҳокимнинг ёрдамчиси Амрулло ака ҳамма тайёр эканлигини етказди. Мени дилимдан яна йиғилиш қилинса экан деган ўйни туйдим. Буни Асқарали Чориевич сезди гўё: “Анваржон биласизми, туманга келгач, ишни меҳнатга бўлган муносабатни ўзгартиришдан бошладим. Ходимларни меҳнатга яраша рағбатлантиришни йўлга қўйдим. Қайси ҳамкасбимизнинг таваллуд санаси келса, барча ходимлар ва сектор раҳбарлари тўпланиб табриклаймиз”.\nБунга биз жонли гувоҳ бўлдик. 15 ноябрь куни туман ҳокимининг капитал қурилиш, саноатни ривожлантириш, коммуникациялар ва коммунал хўжалик масалалари бўйича ўринбосари Нажмиддин Мамадиев 38 баҳорни қарши олди. Унинг барча дилдан ва самимий табриклади. Шу қатори биз ҳам!\nИжодий сафар, амалий ташриф давом этади. Кўрганларимиз кейинги мақолаларда. "Сендан кўп нарсани ўрганамиз Кўҳна ва Азим САРИОСИЁ"\nқолмайди ягона Уч ўрта Туманда сув САРИОСИЁ иш ичувчи Жўраев ёшу ёш дунёда дарёдан бўлмаган билан банд Асқарали


LG 4K форматли HDR функциясига эга мониторларни намойиш қилмоқчи » Ўзбекистон янгиликлари – Zamin.uz\nЖанубий Кореянинг LG компанияси кейинги ойнинг бошида ўтказиладиган CES 2017 халқаро кўргазмасида 4K форматидаги HDR функциясига эга мониторларни тақдим қилади, дея хабар бермоқда Terabayt.uz сайти.\nLG жами 3 та мана шундай мониторларни истеъмолчилар эътиборига ҳавола этмоқчи. Биринчи монитор UHD форматидаги (3840х2160) HDR10 функциясини қўллаб қувватлайдиган 32 дюймли экран билан жиҳозланади, иккинчи модель эса Chromecast опциясига 34 дюймли UltraWide LG 34UM79M экран билан таъминланади. Шунингдек, яна битта 34 дюймли LG 34UC99 ўйин монитори ҳам қатордан ўрин олади.\nHDR функцияси монитор экранида ёрқинлик даражасини ошириб, янада сифатли намойишни таъминлайди, бу эса монитордаги энг муҳим хусусият ҳисобланади. Моделларга USB Type-C порти ва IPS матрица ўрнатилади.\nҲозирча мониторларнинг нархи маълум эмас.\nТеглар: шундай истеъмолчилар мониторларни иккинчи дюймли ўтказиладиган\n00:58 / 25-12-2016


Шукроналик - энг эзгу қадрият | Haqiqat.uz\nШукроналик - энг эзгу қадрият\nПрезидент Шавкат Мирзиёев Термиз шаҳридаги Гулистон маҳалласида бўлди. Сўнгги йилларда бу ерда янги уйлар, савдо ва маиший хизмат шохобчалари, болалар ўйингоҳлари барпо қилинди. Ҳовлиларда яшовчилар ердан унумли фойдаланиб, деҳқончилик, чорвачилик, паррандачилик билан шуғулланади. Давлатимиз раҳбари шу ерлик Сайдулла Мирзаев хонадонига кириб, оиланинг яшаш шароитлари билан танишди.\nОила бошлиғи узоқ йиллар чўпонлик қилган. Турмуш ўртоғи Ҳосият ая билан 6 нафар фарзандни тарбиялаб, вояга етказган. Хонадон обод. Томорқадаги иссиқхонада лимон кўчатлари экилган. - Сурхондарё - Худо берган замин. Бу ерда қишлоқ хўжалигидан бир йилда уч марта ҳосил олиш мумкин. Шундан фойдаланиб, ривожланган давлатлардан технология олиб келиб, маҳсулотларга бозор топишимиз керак. Бу ҳам қўшимча даромад, янги иш ўринлари бўлади, - деди Президент.\nСайдулла ота бугунги кунда ўғли тадбиркор, келини шифокор бўлиб ишлаётгани, неваралари яхши таълим олаётгани, турмушига шукр қилишини айтди. - Шукроналик - энг эзгу қадрият, - деди Шавкат Мирзиёев. - Ҳозир яшаш учун ҳам, ўқиш, ишлаш учун ҳам ҳамма шароит бор. Энг аввало, юртимизда тинчлик-осойишталик бўлиши керак. Давлатимиз раҳбари Термиз шаҳрининг Мангузар маҳалласида қурилган замонавий кўп қаватли уйларни ҳам кўздан кечирди. Шу билан Президент Шавкат Мирзиёевнинг Сурхондарё вилоятига ташрифи ниҳоясига етди.\nДавлатимиз раҳбари Тошкентга қайтиб келди.


Алибоев, Машарипов ва Қуттибоев Бабаяндан терма жамоага чақирув олди\n12:45 / 06.02.2017\nЎзбекистон терма жамоа бош мураббийи Самвел Бабаян Туркияда бўлиб ўтадиган ўқув-машғулот йиғниларига жалб этилган футболчилар рўйхатини эълон қилди. Бу ҳақда ЎФФ расмий сайти хабар тарқатди.\nМанбага кўра, терма жамоа ЖЧ–2018 саралаш босқичи иккинчи даврасига тайёргарлик кўриш мақсадида Туркиянинг Анталия шаҳрида 8–12 февраль кунлари навбатдаги ўқув-машғулотлар йиғинини ўтказиши режалаштирилган.\nМазкур йиғин доирасида Ўзбекистон терма жамоаси иккита ўртоқлик учрашуви ўтказади. 10 февраль куни Самвел Бабаян шогирдлари Россия Премьер-лигаси вакили «Амкар» клуби билан, 11 февраль куни эса Арманистоннинг «Алашкерт» жамоаси билан куч синашади.\nЙиғинга таклиф этилган футболчилар қуйидагича:\nҲимоячилар: Ислом Тўхтахўжаев («Локомотив»), Даврон Ҳошимов («Пахтакор»), Рустам Ашурматов («Бунёдкор»), Азим Аҳмедов («Пахтакор»), Бобур Йўлдошев («Локомотив»), Станислав Андреев («Пахтакор»), Владимир Козак («Пахтакор»), Акрам Комилов («Бунёдкор»), Одил Ҳамробеков («Насаф»).\nЯрим ҳимоячилар: Жавоҳир Соҳибов («Пахтакор»), Отабек Шукуров («Бунёдкор»), Саламат Қуттибоев («Локомотив»), Марат Бикмаев («Локомотив»), Элдор Шомуродов («Бунёдкор»), Жалолиддин Машарипов («Локомотив»), Жамшид Искандеров («Пахтакор»), Икром Алибоев («Локомотив»), Азизжон Ғаниев («Насаф»), Достон Ҳамдамов («Бунёдкор»).\nҲужумчилар: Игорь Сергеев («Пахтакор»), Шоҳруз Норхонов («Обод»).\nЭслатиб ўтамиз, ЖЧ–2018 саралаш босқичи «А» гуруҳи 5-туридан кейин Ўзбекистон терма жамоаси 9 очко билан учинчи ўринда бормоқда. Эрон 11 очко билан биринчи, Жанубий Корея эса 10 очко билан иккинчи поғонада бормоқда.\n«Локомотив» футболчиси Икром Алибоев ЎФА томонидан қаттиқ жазоланди\n14:34 / 07.04.2018


Экспертлар Россия ва Ўзбекистоннинг қурол-яроғ шартномаси ҳақида - 28.04.2016, Sputnik Ўзбекистон\nОдатда, Россия ўз қурол-яроғини учинчи мамлакатларга сотишга қарши, лекин бу сафар Россия Ўзбекистон билан айнан шундай шартнома тузди. Экспертлар фикрига... 28.04.2016, Sputnik Ўзбекистон\n00:50 28.04.2016 (янгиланди: 01:01 28.04.2016)\n© Sputnik / Юрий Стрелец / Фотобанкка ўтишАскарлар ыурол-аслаҳа ташимоқда\nОдатда, Россия ўз қурол-яроғини учинчи мамлакатларга сотишга қарши, лекин бу сафар Россия Ўзбекистон билан айнан шундай шартнома тузди. Экспертлар фикрига кўра, ушбу аслаҳалар Афғонистонга юборилиши аниқ.\nТОШКЕНТ, 27 апр — Sputnik, Мария Шелудякова. Ислом Каримов бошчилигидаги Ўзбекистон делегациясининг расмий ташрифи давомида Россия Ўзбекистон билан бир неча шартнома имзоланди. Ушбу шартномалардан бири, бу Россия қурол-яроғини Ўзбекистон томонидан учинчи мамлакатларга сотиш мумкинлиги ҳақида эканлиги маълум бўлди.\nҲарбий эксперт Игорь Коротченковнинг Sputnikка айтишига қараганда, Афғонистондан Ўрта Осиё томонга қаратилган таҳдиднинг кучайиши мунособати билан, Ўзбекистон қурол-яроғ сотиб олиш масаласида Россияга мурожаат қилишга мажбур бўлмоқда.\n“Россия Ўзбекистон қуролли кучларининг мустаҳкамланишидан манфаатдор. Бу борада биз ҳамкорликнинг ҳар қандай кўринишига таёрмиз. Тошкент ва Москванинг ҳамкорлиги Афғонистонда ҳукумат кучларининг террорчиликка қарши курашини қўллаб қувватлашга қаратилган. Ушбу ёрдам ичига қурол-яроғ еткизиб бериш ҳам кўзда тутилганга ўхшайди”, — деди ҳарбий эксперт Игорь Коротченков.\nСтратегик баҳолаш институти президенти, профессор ВШЭ Александр Коновалов ҳам ушбу келишув асосида Афғонистондаги жангариларга қарши курашни кучайтириш истаги борлигини таъкидламоқда. Лекин, эксперт ушбу қурол-яроғ айнан қандай кучларга мўлжаллангани номаълум қолмоқда.\n“Ўзбекистонда барча қурол-яроғ ва ҳарбий техника Россияда ишлаб чиқарилган. Афғонистонда уруш қилаётган кучлар жуда кўп ва улар, асосан, яхши қуролланган ва қуролга муҳтож эмас. Ушбу аслаҳа айнан керакли қўлларга тушишини таъминлашга алоҳида эътибор бериш керак”, — деб урғу берди эксперт.\nКоноваловнинг сўзларига қараганда, гап қисман реэкспорт ҳақида кетмоқда. Шартнома турли “юридик тўсиқлардан” ўтиш учун тузилган.\n“Биз бировга қурол-яроғ сотганимизда, бизнинг рухсатимизсиз ушбу қуроллар учинчи мамлакатга сотилмаслиги ҳақида талаб қўямиз. Ушбу шартнома айнан мана шу юридик тўсиқдан ўтиш учун тузилган”, — деди эксперт.\nҲарбий маҳсулотларни учинчи мамалкатларга еткизиб бериш ҳақидаги шартномани россия томонидан Федерал ҳарбий-техник ҳамдўстлик директори Александр Фомин ва Ўзбекистон Ташқи иқтисодий алоқалар вазири Элёр Ғаниевлар имзолади.\nРоссия олдин ҳам шундай шартномалар имзолаганини, лекин ҳеч қачон ҳукуматдан бошқа кучлар қўлига қурол-яроғ сотмагани алоҳида таъкидлаб ўтилди.


13.02.2015 Кузги буғдойни парваришлаш бўйича тавсиялар » Навоий вилояти қишлоқ ва сув хўжалиги бошқармаси\nБош саҳифа » Ғаллачиликга оид тавсиялар » 13.02.2015 Кузги буғдойни парваришлаш бўйича тавсиялар\n13.02.2015 Кузги буғдойни парваришлаш бўйича тавсиялар\n13-02-2015, 18:03 | Ғаллачиликга оид тавсиялар\nБу йилги қиш ойлари мураккаб келмоқда. Кузда ёғинни кўп бўлиши ғалла ривожи учун қулай бўлди. Бироқ декабрь ойида об-ҳаво ҳарорати кескин пасайиши ғалла парвариши учун янада эътиборли бўлишни тақозо этмоқда. Ғалла униб чиққандан кейин 22–25 кун ичида туплаш фазаси бошланади. Агар туплаш фазаси шу муддатдан кечикса, ҳар гектарига 5 тоннадан чириган гўнг сепиш энг самарали усул ҳисобланади. Ғўза қатор орасига экилган ғалла майдонларда далани ғўзапоядан тозалаш ишлари январь ойининг бошларида, ер музлаганда тугатилиши лозим. Ғўзапояларни ўткир тиғли ўроқ ва бошқа асбоблар билан ёки ғўзапоя майдалагич механизмида олиш тавсия этилади. Ғалла майдонларига фосфорли ва калийли ўғитлар айрим сабабларга кўра солинмай қолган бўлса, албатта ер музлаган вақтида гектарига соф ҳолда фосфор – 90 кг, калий – 60 кг сепиш тавсия этилади.\nЯнварь ойидаги энг муҳим агротехник тадбирлардан бири бу – ўртача 1 гектар майдонга 5 тоннадан маҳаллий ўғит жамғариш. Ҳар 5 гектар майдонга 1 тадан 20–25 тонна маҳаллий ўғитни шарбатга айлантириш учун ҳандакларга солиб, устидан 5–10 см қалинликда кўмиб қўйиш лозим. Бошоқли дон экинларини ўсиш-ривожланиш даврини аниқлаш мақсадида, ғалла майдонларини зудлик билан мониторингдан ўтказиш (тўла туплаган, 3–4 барг, 1–2 барг ҳосил қилган, униб чиқмаган майдонларни аниқлаш) керак. Ниҳоллар 3–4 барг ёки униб чиқмаган майдонларда агар ер ёрилиш ҳолатлари аниқланса, бундай майдонларга қуруқ гўнг сочишни ташкил этиш (далада юза гўнг қатламини ҳосил қилиш) ҳамда шу майдонларни ҳар 2–3 кунда кузатиб бориш зарур. Кечки муддатларда экилган, ривождан орқада қолган, қишловга тупламасдан кирган ва сийрак униб чиққан ғалла майдонларининг ҳар гектарига камида 10 тоннадан маҳаллий ўғит чиқаришни ташкил этиш мақсадга мувофиқдир. Январь ойида ғалла майдонларини сув билан таъминлайдиган ички ариқларни тозалаш ишлари амалга оширилиши керак. Ғаллани азотли ўғитлар билан 1-озиқлантириш ишлари февраль ойининг охирларига тўғри келишини ҳисобга олиб, ўғит сепиш мосламалари, (НРУ-05) ўғит ташиш учун мўлжалланган транспорт тракторларини таъмирдан чиқариш ўғитлаш мавсумини қисқа муддатларда сифатли якунлаш имкониятини беради. Шунингдек, озиқлантириш учун етарли минерал ўғитлар захирасини тайёрлаш талаб этилади. Кўп йиллик мониторинг кузатувларини ҳисобга олиб, ғалла майдонларини бегона ўт босиши ва турларини аниқлаш, касаллик ва зараркунандалар зарар етказиш ҳудудлари, майдонларини аниқлаб, гербицид ва фунгицидлар захирасини яратиш, шунингдек, мутахассислардан иборат дала кузатув ишларини ташкил этиш ойнинг энг муҳим тадбирларидан ҳисобланади. Февралдаги энг муҳим тадбирлардан бири бу – ғалла майдонларида ниҳолларни қишловдан чиққанлигини аниқлаб 1-озиқлантиришни ўтказишдир. Республикамиз ҳудудларига қараб эрта баҳорги озиқлантиришнинг тахминий минтақалари февралнинг 2-ўн кунлигига тўғри келади. Эрта баҳорги озиқлантиришда азотли ўғитларнинг йиллик меъёрини (180–210 кг, соф ҳолида) таъсир этувчи модда ҳисобида 25 фоизини бериш тавсия қилинади. Эрта баҳордаги азотли озиқлантиришда энг биринчи навбатда, кеч муддатларда экилиб, қишловдан қийинчилик билан чиққан майдонларда, ундан кейин уруғлик етиштириш учун экилган майдонларда ва ниҳоят қолган майдонларда ўтказилиши мақсадга мувофиқ. Қишловга тупланмасдан кирган, устига-устак қишдан қийинчилик билан чиққан майдонлардаги ўсимликларни 100 кг. дан қўшимча озиқлантириш талаб этилади. Маълумки, эрта баҳорда тупроқ таркибидаги озиқа моддалар миқдори камайиб кетишидан ташқари, ўсимлик нозик ҳолда қишдан чиқади ва озиқ моддаларга ниҳоятда муҳтож бўлади. Шу пайтда экинни озиқлантириш кўчат қалинлигини барқарорлаштириб ўсимликда тупланиш жараёнини жадаллаштиради, шунинг ҳисобига 1 м2 да 550–600 тагача маҳсулдор поя ҳосил қилишга эришиш мумкин. Эрта баҳорги озиқлантириш ўз муддатида ўтказилса, ҳар гектар ердан 4–6 центнергача қўшимча ҳосил олишга эришилади. Экинни озиқлантиришда азотли ўғитлар меъёрини аниқлашда ўсимликлар ўсиш жараёни қай даражада эканлиги муҳим ўрин тутади. Агар ўсимликларда ўсиш жараёни кеч бошланса, бу даврга келиб ҳаво ҳарорати тез кўтарилади, ривожланиш фазаларини ўтиш вақти ва озиқа моддалар ўзлаштирилиши пасаяди. Шу даврда ўсимликда тупланиш ва генератив органлар ривожланишини кучайтириш мақсадида, азот меъёрини йиллик меъёрига нисбатан 25 фоиз эмас, балки 30 фоизга оширилиши тавсия қилинади. Азот меъёри бундан оширилса ўғитни ортиқча қисми сув ёки ёғингарчилик билан ювилиб кетади. Озиқлантиришдан сўнг ҳар бир минтақадаги ғалла майдонлари тупроқ намлиги ва иқлим шароитини ҳисобга олган ҳолда гектарига 700–800 м3 ҳисобида суғорилади. Суғориш жараёнида қўшимча озиқлантириш мақсадида, жамғарилган маҳаллий ўғитларнинг 60–70 фоизи шарбат усулида оқизилиши яхши самара беради. Февраль ойининг 2-декадасидан бошлаб буғдой майсалари ривожланиши суст бўлган майдонларга алоҳида эътибор берилиши лозим. Минерал ва маҳаллий ўғитларни эрта берилиши ўсимликларни эртароқ ривожланишини таъминлайди.\nШуни унутмаслик керакки, ушбу тадбирлар об-ҳавога қараб ўтказилиши лозим. Бу даврдаги озиқлантириш навларнинг биологик хусусиятларига қараб, асосан эртапишарлигига («Звезда», «Чиллаки», «Омад», «Матонат», «Яксарт», «Замин–1», «Кума», «Есаул», «Андижон–4», «Бобур», «Марс–1»), ўртапишарлигига («Гром», «Нота», «Таня», «Краснодарская–99», «Сила», «Андижон–2», «Рапсодия», «Зимница») ва кечпишарлигига («Дурдона», «Андижон–1», «Восторг», «Половчанка», «Память») алоҳида эътибор бериш керак. Чунки эртапишар навлар бошқа навларга нисбатан 7–10 кун эрта найчалаш фазасига киради. Бу эса эртапишар навларни бошқа навларга нисбатан 10 кун эртароқ озиқлантиришни талаб этади. Ойнинг охирида агрономларнинг хулосаларига кўра, касалликларга, зараркунанда ҳашаротлар ва бегона ўтлардан кучли зарарланадиган майдонларни аниқлаб чиқишга алоҳида эътибор бериш керак. Шунда ғаллазорларнинг турли касалликлари олди олинади, пировардида мўл ҳосилга пухта замин яратилади.\nМаълумотни таҳрирлади: info - 28-07-2016, 10:22\nКузги бошоқли дон экинларини март ойида парваришлаш бўйича тавсиялар\nЖорий йилнинг январь, февраль ойларининг илиқ, қурғоқчил келиши кузги ғалла ривожида...


Тарих сабоқлари →\nPosted on Sunday, February 24, 2013\tby TURONZAMIN\n“Туронзамин”дан: Биз ҳам бу қутловга тўла қўшилган ҳолда қиличсўз соҳиби Шавкат Муҳаммадга узоқ умр, сиҳат-саломатлик ва ижодий баркамоллик тилаймиз. Ўттиз ёшида ўткир сўзи билан танилган шавкатли қаламкашга шавкатли йиллар йўлдош бўлсин!\nЭркакларнинг байрамидан сўнг туғилиш учун ҳам чинакам мард эркак бўлиш керакдир балки. Ҳаммага ҳам шу кунда туғилиш насиб этавермайдида.\nЎзини ва сўзини ҳеч кимга бермай, ҳақ гап келганда уни кўнглида қорабулут қилиб ўтирмай шартта айтадиган Замондош сайти бош муҳаррири, қадрли укамиз Шавкат Муҳаммад юқорида айтгандай кунда таваллуд топган.\nШавкат Муҳаммад-бугун роппа-роса ўттизинчи баҳорини кутиб оляпти. Бир ҳафтадан сўнг эса ўша баҳорнинг масъум насимларидан илҳом олиб, ижод гулшанидан боларилар каби сўзбол йиғиб, ижоди баракали бўлиши учун Шавкат Муҳаммадга соғлик-омонлик, шахсий ҳаётида бахту саодатлар ёр бўлсин деймиз!\nШавкатбек ука, келгуси туғилган кун айёмларингизни Ватанда, катта тўю томошалар билан дўсту биродарлар, яқинларингиз даврасида нишонлаш насиб этсин!\nҲамиша бугунги навқирон ўттиз ёшингиздагидай бардам ва шахдам, журъат ҳамда жасоратли йигит бўлиб, умргузаронлик қилиб юраверинг.


ЭР ХОТИНИГА МАҲР БЕРМАЙ ТУРИБ АЖРАШИБ КЕТСА... - Yoshlar.com\nЭР ХОТИНИГА МАҲР БЕРМАЙ ТУРИБ АЖРАШИБ КЕТСА...\nАссалому алайкум ва раҳматуллоҳи ва барокатуҳ. Маҳрни кейинроқ бериш шарти билан никоҳ ўқилган бўлса, лекин ҳали маҳр берилмаган ҳолда икки томон хоҳиши билан тўйдан бир йил ўтиб никоҳ бекор қилинса, маҳр бериш вожиблигича қоладими? Аёл: “Менга маҳр керакмас, розиман”, деса ҳам барибир маҳр бериш мажбурийми? Агар маҳр аёл розилиги билан берилмаса, яшаб ўтган бир йил зино бўлиб қолмайдими?\nВа алайкуму салом ва раҳматуллоҳи ва барокатуҳ. Эркак ўз хотини билан илк бор ёлғиз қолганда, яъни хилвати саҳиҳа билан маҳр вожиб бўлади. Бунда жинсий яқинликка тўсқинлик қилувчи бирон омил бўлмаслиги, масалан эр жинсий ожиз ё бичилган бўлмаслиги керак. Демак, тўйдан кейин қиз ва йигит ёлғиз ўзлари қолишса, эрнинг зиммасига маҳр бериш вазифаси юкланади.\nАгар олдиндан маҳр миқдорини тайин белгиламасдан никоҳланган аёл бўлса, бу ҳолатда аёлга маҳри мисл бериш эркак зиммасида вожиб бўлади. Маҳри мисл дегани бу ўша никоҳланган аёлнинг ёшидаги, унинг ҳуснидаги ва унинг ижтимоий ҳолатидаги аёлларга одат бўйича неча пул маҳр берилса ўшанча миқдорда маҳр берилади. Бунда аёлнинг қариндош уруғлари эътиборли бўлади. Яъни келин томондаги аёлларнинг юқоридаги ҳолатлари ҳисобга олиниб, улар одатда узатилган вақтида қанча маҳр олсалар ўшанча миқдорда маҳр бериш лозим бўлади.\nШунингдек, бирор аёлга маҳр бермасликни шарт қилган ҳолда уйланилса, ёки аёлнинг ўзи қайсидир сабаб билан маҳр сўрамаса ва орада никоҳ бўлиб, эрхотин каби яшасалар ҳам ундай аёлга маҳри мисл бериш вожиб бўлади. Чунки, маҳр бермаслик эвазига никоҳ ақдини тузиш нотўғри ҳисобланади, бинобарин, бундай шарт ҳеч қандай шаръий кучга эга бўлмайди. Ва бундай ҳолатда ҳам аёлга маҳри мисл бериш вожиб бўлади.\nАгар белгиланган маҳр фосид маҳр бўлса, масалан, ҳаром нарсалар маҳр сифатида белгиланган бўлса, бунда ҳам белгиланган маҳр бекор бўлиб, маҳри мисл бериш вожиб бўлади. Агар олдиндан маҳр тайинланган бўлса ва улар ҳали бирон марта ёлғиз қолмай туриб талоқ қилишга тўғри келса, у ҳолда аталган маҳрнинг ярмини бериш вожиб бўлади. Агар ажрашиш аёл сабабидан бўлса ҳам маҳрни бериш лозим бўлади.\nШундай экан, бир йил яшаган, аёлдан озми-кўпми манфаат олган эркак унга маҳрни бериши керак. Гарчи бундан кейин бирга яшамаса ҳам. Аёл ажрашиш аламидан “маҳр керакмас”, деб айтиб юборган бўлиши мумкин. Аммо эркак ўз номига муносиб тарзда белгиланган маҳрни чин дилдан беради. Зеро, маҳр ўша аёлнинг ҳаққи. Бу ҳаққа ҳеч ким дахл қила олмайди. Шундан келиб чиқиб, айтиш лозимки, саволдаги ҳолатда зикр қилинган аёлга маҳри мисл бериш вожибдир. Маҳри мисл ўша аёлнинг ёши, сифатлари ва мавқеига ўхшаш аёлларга одатда қандай миқдорда маҳр берилса, ўша миқдордан келиб чиқиб берилади. Маҳр берилмасдан яшаган йили зино бўлмайди, аммо, маҳрни барибир кеч бўлса ҳам бериш шарт бўлади. Валлоҳу аълам.


Трамп ва Си Цзиньпин учрашуви якунлари сарҳисоб қилинди. Шимолий Корея бўйича қандай фикрга келинди? » Ўзбекистон янгиликлари – Zamin.uz\nТрамп ва Си Цзиньпин учрашуви якунлари сарҳисоб қилинди. Шимолий Корея бўйича қандай фикрга келинди?\n08 апрель 2017, 11:45\nАҚШ президенти Дональд Трамп ва Хитой халқ республикаси раиси Си Цзиньпин икки давлат ўртасидаги музокараларнинг янги шаклига ўтиш учун асос қўйишди. Бу ҳақда ТАССнинг маълум қилишича, давлат котиби Рекс Тиллерсон журналистларга айтиб ўтган, деб ёзади "Кун.уз" нашри.\n«Уларнинг учрашувлари ижобий кайфиятда ва сермаҳсул ўтди», - дея таъкидлаб ўтди Тиллерсон. Унинг қўшимча қилишича, икки давлат раҳбари ўртасидаги ўзаро тушуниш юқори даражадаги делегацияларнинг кейинги учрашувлари учун асос бўлиб хизмат қилади.\nТрамп «Хитой америкалик ишчилар учун бир хилдаги шароит яратиш бўйича аниқ қадамларни қўйиши кераклиги ҳақида фикр билдирган», шунингдек «бозорларга эркин кириш таъминланиши кераклигини яна бир бор таъкидлаб ўтди».\nБундан ташқари, АҚШ ва Хитой Корея ярим оролида ядро қуролини йўқ қилиш бўйича якдил фикрда эканликларини тасдиқлашган. Пекин ва Вашингтон «КХДРни муаммони тинч йўл билан ҳал қилишга ишонтириш мақсадида ҳамкорликни кенгайтириш ва халқаро жамоатчилик билан ишлашга келишиб олдилар».\nСи Цзиньпин АҚШга 6-7 апрель кунлари расмий ташриф билан келди. Давлат раҳбарлари музокаралари Флорида штатидаги «Мар-а-Лаго» қароргоҳида ёпиқ эшиклар ортида ўтди. Муҳокамалар марказида савдо сиёсати, КХДР ядро дастури билан боғлиқ вазият, шунингдек қатор минтақавий масалалар бўлди.\nЯнгиликлар » Дунё » Трамп ва Си Цзиньпин учрашуви якунлари сарҳисоб қилинди. Шимолий Корея бўйича қандай фикрга келинди?\n12:10 Трамп ХХР раиси Си Цзиньпинни қандай кўндира олди?


17:26 / 31.01.2014 | хожи | 2414\nБизларда ўлган кишига, (йигирма кун бўлганда) “йигирма” ва (қирқ кун бўлганда) “қирқ” деб марҳумга дуои хайр,эҳсон қилинади. Шу нарса кўп йиллардан бери давом этиб келади. Яқинда бизнинг Ҳанафий мазҳабимиздан бўлмаган янги муллалар “шариатда бундай нарсалар йўқ” дейишди ва шу ҳақида кўп тортишувлар бўлди. Шу “йигирма” ва “қирқ” қилиш борми ва агар бўлса, Қуръондан ёки ҳадисларда хужжат борми?\nБу гапни жуда кўп вақтдан буён айтиб, ёзиб келинмоқда, сиз қаёқда юрган эдингиз?! Сизга ва сизга ўхшаган кеч қолганларга аввал ёзиб, китоб шаклида нашр қилиб қўйган нарсаларимни қайтадан топиб, вақтимни, ақлимни ва кучимни қайтадан сарф қилишга мажбурман.\n“Бизда турли сабабларга кўра, хусусан, ўтган даврда дин таълимотларидан узоқлаб кетиш оқибатида ўтганларни йўқлаш деганда, «уч», «етти», «йигирма», «қирқ», «эллик икки», «йил оши», «пайшанбалик» ва бошқа номлардаги худойи ва маросимлар тушуниладиган бўлиб қолган. Чунки бу маросимлар кўзга кўринадиган, бировлар биладиган бўлгани учун «одамлар гапирмасин», «маҳалла нима дейди» каби мулоҳазалар юзасидан ҳам қилинади. Яна бундан бошқаларга ўзини кўрсатиш имкони ҳам бор. Энг асосий омиллардан бири осон қутулиш. Шу ишларни қилиб қўйиб бурчни адо этдим, деган даъво қилинади.\nАслида эса, бу каби маросимлар тирикларнинг вафот этганлар учун қиладиган ишлари рўйхатида энг охирги ўринда туради. Шариатда «уч», «йигирма», «қирқ», «йил» ва бошқа номлар билан аталадиган маросимлар йўқ. Катта китобларда ҳам, кичикларида ҳам, арабчасида ҳам, ажамчасида ҳам бу номларнинг бирортасини топиб бўлмайди. Китобларда «Мотам муносабати ила қилинадиган таом «вазийма» дейилади» деган гап бор, холос. Ўша вазийманинг куни, ҳажми, унга пишириладиган таомнинг тури ва бошқа нарсалари белгиланган эмас. Бундай эҳсонни киши ўзидан, оиласидан, қарамоғидагилардан орттирганида, балоғатга етмаган болаларнинг ҳаққини аралаштирмай, кўнгли истаган пайтда қилиши мумкин. Бунга турли бидъат-хурофотларни аралаштирмаслик шарт.\nҲалиги бемазҳаблар айтганидек, бизда ўтганларга атаб эҳсон қилиш йўқ эмас. Бор. Аммо уни шариат кўрсатмасига тўғрилаб қилиш керак. Бидъат ва хурофот йўли билан эмас.\nчақалоқнинг сочини олиш


Исроил Туркия фаоллари ўлими юзасидан кечирим сўради - BBC Uzbek - Dunyo\nИсроил Туркия фаоллари ўлими юзасидан кечирим сўради\nСўнгги янгиланиш 23 март 2013 - 11:28 GMT\n2010 йил май ойида Ғазога ёрдам етказишга уринган кемалар карвони нишонга олиниши натижасида 9 турк фаоли ҳаётдан кўз юмганди\nИсроил Бош вазири Бенямин Нетаняҳу Туркиядан 2010 йил Ғазога инсонпарварлик ёрдам олиб кетаётган кемалар карвонига қарши ҳужум чоғи "инсонлар умрига зомин бўлишига олиб келган ҳар қандай хато учун" учун узр сўраган.\nШунингдек, жаноб Нетаняҳу Туркия Бош вазири Ражаб Тойиб Эрдўған билан мулоқотда нобуд бўлган 9 фаолнинг оиласига тавон пули тўлашини айтган.\nБундан олдин жаноб Нетаняҳу фақатгина ўлим ҳолларидан таассуф изҳор қилганди.\nЭрдўған жаноблари идорасига кўра, Бош вазир узрхоҳликни "Туркия халқи номидан" қабул қилинган.\nИсроил юқори мартабали расмийларидан бири Ражаб Тойиб Эрдўған икки мамлакат элчиларини жойларига қайтаришга рози бўлган.\nШу билан бирга, Туркия бош вазири 4 нафар Исроил зобитига қарши сиртдан очилган жиноий ишни ҳам бекор қилган.\n2010 йилнинг май ойида Исроилнинг қамалига қарамай, Ғазога ёрдам етказишга уринган кемалар карвони нишонга олиниши натижасида 9 турк фаоли ҳаётдан кўз юмганди.\nЎшанда Исроил ҳукумати жосуслик маълумотлари тўплашда хатоларга йўл қўйилганини тан олган, бироқ ҳарбийлари фаоллар уларга қарши ҳужум қилганидан кейингина ўлдирувчи қурол ишлатганини таъкидлаганди.\nБош вазир Бенямин Нетаняҳуни Туркиядан кечирим сўрашга Қўшма Штатлар Президенти Барак Обама кўндирган\nФаоллар эса, ҳали кема халқаро сув ҳудудида бўлган пайтидаёқ, улар бордга тушишлари билан Исроил қўшинлари ўқ узганларини айтишган.\nҲодиса халқаро миқёсда ҳам қаҳру ғазабга сабаб бўлган ва Туркия ва Исроил ўртасидаги муносабатларнинг таранглашувига етаклаганди.\nБош вазир Бенямин Нетаняҳуни Туркиядан кечирим сўрашга Қўшма Штатлар Президенти Барак Обама Исроилдан жўнаб кетаётган сўнгги дақиқаларда кўндирган.\nИорданияга учиши олди АҚШ Президенти Барак Обама жаноб Нетаняҳу ва Туркия Бош вазири Эрдўған телефон орқали мулоқотда бўлганини маълум қилган.\n"Қўшма Штатлар ҳам Туркия ва ҳам Исроил билан яқин ҳамкорликларни қаттиқ қадрлайди. Ва биз минтақа тинчлиги ва хавфсизлиги учун улар ўртасидаги ижобий муносабатлар қайта тикланиши муҳим аҳамиятга эга, деб ҳисоблаймиз", деб айтган Обама жаноблари Оқ Уй тарафидан тарқатилган баёнотида\nТуркия Исроил билан алоқаларни узиши мумкин


Россия элчиси Ўзбекистон билан АЭС бўйича шартнома битиб қолганини билдирди « Ўзбекистон Халқ Ҳаракати\n22 December 2020 - 15:19\n“Моҳиятан кўп масалаларда келишувга эришилди. Шартнома асосан ҳозирлаб бўлинди. Охирги масала бўлиб, одатдагидай, нарх масаласи қолмоқда. Сўнгги пайтда томонлар қўшимча масалаларни кўриб чиқмоқдалар. Масалан, атом станцияси совитиб турилиши кераклиги каби. Бу ерда сув омбори сувидан фойдаланиш таклиф қилинганди. Бироқ бу ҳозир унча тўғри келмайди. Ҳозир сув истеъмолини камайтириш учун лойиҳага қандай ўзгартишлар киритиш лозимлиги ҳақида ўйланишяпти”, – деган элчи В.Тюрденев.\n2019 йилнинг 3 сентябрида Тошкентга келган “Росатом” бош директори Алексей Лихачёв атом электр станциясини қуриш ишлари 2020 йилнинг бошидан бошланиши ҳақида эълон қилган. Бироқ кейинроқ Бироқ ТАСС агентлиги қурилиш ишларини 2022 йилдан бошлаш режалаштирилаётгани ҳақида хабар қилганди.


Сингапурда ҳайдовчисиз автомобилларни синаш ишлари тугалланмоқда » Скачать музыку бесплатно новинки музыки 2016-2017\nСингапурда ҳайдовчисиз автомобилларни синаш ишлари тугалланмоқда\nКомментариев: 0 Просмотров: 613 Дата: 11-12-2015, 07:10 ELLO Технологик жиҳатдан тараққий этган шаҳар-давлат Сингапурда “ақлли” автомобилларни синаш ишлари тугалланиб, 3-4 ой ўтгач йўлларга чиқарилади. Бу ҳақда Сингапур транспорт вазири эълон қилди. Айни вақтда республиканинг диққатга сазовор “Кўрфаз боғлари”да жойлашган илмий марказда автомобилни синаш ва тоблаш ишлари кетмоқда. Режага кўра келгуси йил апрел-май ойларига бориб Сентос оролидаги дам олиш уйи ҳудудида ҳайдовчисиз автомобиль асосий ҳаракатланиш воситасига айланади. У қирғоқ бўйлаб ҳаракатланиши режалаштирилмоқда. Бундан ташқари, ҳайдовчисиз автомобиллардан жамоат транспорти сифатида ва юк ташишда фойдаланиш режаси ҳам йўқ эмас.


Сўх тумани учун алоҳида солиқ имтиёзлари татбиқ этилди - Халқ сўзи\n17:05 13 Август 2020 Жамият\nФарғона вилоятининг Сўх туманида тадбиркорлик субъектларини қўллаб-қувватлаш ва иқтисодиёт тармоқларининг узлуксиз ишлашини таъминлаш, аҳолини ижтимоий ҳимоялаш мақсадида бир қатор солиқ имтиёзлари жорий этилди.\nБу Ўзбекистон Республикаси Президенти томонидан жорий йил 8 августда имзоланган «2020-2021 йилларда Фарғона вилоятининг Сўх туманини комплекс ижтимоий-иқтисодий ривожлантириш чора-тадбирлари тўғрисида»ги қарорида акс этди.\nҚарорда татбиқ этилиши назарда тутилган солиқ имтиёзларини 2 тоифага ажратиш мумкин.\nБиринчиси, бу бевосита Сўх туманидаги барча оилаларга ёки хонадонларга тааллуқли дейиш мумкин. Яъни, сўхликлар 2020 йилда тўланадиган жисмоний шахслардан олинадиган ер солиғи ва мол-мулк солиғини тўлашдан озод этилади.\nУшбу икки солиқ тури бўйича берилган имтиёздан тумандаги 14 300 нафар мол-мулк ва ер солиғи тўловчилари фойдаланади. Натижада, Сўх халқи ихтиёрида 2020 йил учун йиллик ҳисобда қарийб 3 миллиард 300 миллион сўм миқдоридаги маблағлар қолади. Бундан 2 миллиард 100 миллион сўм ер солиғи, 1 миллиард 200 миллион сўм мол-мулк солиғига тўғри келади.\nБунда имтиёз Давлат солиқ қўмитаси махсус дастурий маҳсулотларига тегишли ўзгартириш киритилган ҳолда, марказлашган тартибда барча мулк эгаларига бирдек татбиқ этилади.\nМазкур имтиёздан фойдаланиш учун фуқаролардан ҳеч қандай ҳужжатлар ёки солиқ идорасига мурожаат қилиш талаб этилмайди.\nИккинчиси, бевосита тадбиркорлик билан боғлиқ имтиёз.\n2020 йил 1 августдан 2021 йил 31 июлга қадар тумандаги якка тартибдаги тадбиркорлар (ЯТТ) жисмоний шахслардан олинадиган даромад солиғини амалдаги қатъий белгиланган солиқ суммасини 50 фоизга камайтирган ҳолда тўлайдиган бўлди.\nЭнди Сўх туманида чакана савдо билан шуғулланадиган ЯТТ 2021 йил 31 июлга қадар ҳар ойда 200 минг сўм ўрнига 100 минг сўм қатъий белгиланган суммасида жисмоний шахслардан олинадиган даромад солиғи тўлайди. Бошқа фаолият турлари билан шуғулланувчилар эса атиги 25 минг сўм тўлайди.\nУшбу солиқ имтиёзларидан туманда 400 дан ортиқ ЯТТ фойдаланиши мумкин. Йиллик ҳисобда ушбу қатъий солиқ суммаси қарийб 500 миллион сўмни ташкил этади.\nБундан ташқари, алкоголь маҳсулотлари билан чакана савдо қилиш ҳуқуқини берадиган рухсат гувоҳномасини олиш учун йиғимни тўлашдан озод қилинди.\nАлкоголь маҳсулотлари билан чакана савдо қилиш ҳуқуқини берадиган рухсат гувоҳномасини олиш – Тошкент шаҳри учун 1 200 000 сўм, Нукус шаҳри ва вилоят марказлари 1 000 000, бошқа шаҳарлар 800 000, бошқа аҳоли пунктлари (шу жумладан, Сўх тумани) учун 600 000 сўм. Бундан буён сўхлик тадбиркорлар мазкур тўловдан ҳам озод этилмоқда.\nАлбатта, сўхликларга берилаётган бундай солиқ имтиёзлари аҳолини ижтимоий ҳимоя қилишга, турмуш фаровонлиги юксалишига, тадбиркорлик субъектларини иқтисодий томондан янада қўллаб-қувватлашга ва якунда, албатта, иқтисодиёт тармоқларининг узлуксиз ишлашига хизмат қилади.\nФарғона вилояти давлат солиқ бошқармаси бошлиғи


Бразилия президенти коррупцияда расман гумон қилинмоқда\n07:49 / 19.05.2017\nБразилия федерал олий суди судьяси Эдсон Факин мамлакат президенти Мишел Темерга нисбатан коррупцияда гумон бўйича жиноий иш очишга рухсат берди. Бу ҳақда Globo телеканали хабар бермоқда.\nТегишли сўров олий судга мамлакат бош прокуратураси томондан йўлланган. Шу тариқа Темер коррупцияда расман гумондорга айланди. Бразилия қонунларига кўра, мамлакат президенти жиноий таъқибдан қисман дахлсизликка эга, шу сабабли унга нисбатан тергов фақатгина олий суд инстанцияси санкцияси билангина бошланиши мумкин.\nБундан аввалроқ бразилиялик тадбиркорлар – ака-ука Жоэсли ва Уэсли Батиста олий судга гўёки Темер парламент қуйи палатасининг собиқ спикери, собиқ президент Дилма Руссефф импичментининг ташаббусчиси Эдуарду Куньюга пора беришни сўрагани ҳақидаги ёзувни беришган. Телеканал маълумотларига кўра, пуллар Куньяга "сукут сақлаши" учун берилмоқчи бўлган.\nЎз навбатида Темер Куньяга пора беришга уриниш бўйича айбларни рад этмоқда. Президент матбуот хизмати томондан тарқатилган баёнотда президент "собиқ спикернинг суд билан ҳамкорлик қилишига халақит қилишга чорланган қандайдир бир ҳаракатларда иштирок этмаганлиги ва уларга рухсат бермаганлиги" таъкидлаб ўтилди.\nкоррупция Мишел Темер олий суд Бразилия президенти\n“Ўзбекона лутфу карам” ёхуд коррупциянинг яна бир ниқоби


Аҳоли орасида аниқланган касалланиш ҳолатлари бўйича рекорд қайд этилди\n00:23 / 28.06.2020\n27 июнь куни Ўзбекистонда 255та янги зарарланиш ҳолати тасдиқланди (жами 7551 ҳолат) ва 202 нафар бемор соғайди. Шу вақтгача 5240 беморга жавоб берилган, 20 киши вафот этган, шифохоналарда 2422 нафар бемор даволанмоқда.\nБугун 7 ҳудудда - Қорақалпоғистон Республикаси, Тошкент шаҳри, Бухоро, Навоий, Сурхондарё, Сирдарё ва Тошкент вилоятларида янги ҳолатлар қайд этилди. ССВ матбуот хизмати раҳбари Фурқат Санаев телеграмдаги каналида беморлар қайд этилиши ва соғайиши бўйича кўрсаткичлар жадвалини келтирди.\nБугунги 255 ҳолатдан 169таси карантин муассасаларида, 54таси аҳоли орасида аниқланган, халқаро юк ташувчи автомашина ҳайдовчилари бўлган 32 кишига ҳам вирусдан зарарланиш ташхиси қўйилган.\nАҳоли орасида (+54)\nБугун аҳоли орасида аниқланган касаллар сони бўйича рекорд натижа қайд этилди - 54 бемор. Бунгача бир кунда аҳоли орасида янги ҳолатлар аниқланиши бўйича энг юқори кўрсаткич 11 июнь куни қайд этилганди - 39 ҳолат. Сўнгги 10 кунда эса бу борадаги энг юқори кўрсаткич 24 июнь куни қайд этилган - 31 ҳолат.\nБугун аҳоли орасидаги янги ҳолатларнинг энг кўп қисми Тошкент шаҳрида қайд этилди - 39 ҳолат. Бир кун олдин пойтахтнинг Мирзо Улуғбек, Юнусобод ва Чилонзор туманларида аҳоли орасида янги касалланиш ҳолатлари қайд этилган, «Ўзбекистон темир йўллари» АЖ ходимида, ички ишлар тизими ходими ва автосарой кондукторида вирус чиққан. Пойтахтда сўнгги марта 3 июнь куни аҳоли орасида коронавирус аниқланмаганди.\nТошкент вилоятида аҳоли орасида яна 6 кишида вирус аниқланган. Вилоятда сўнгги ҳафталарда узлуксиз равишда аҳоли орасида янги ҳолатлар аниқланмоқда, бир кун олдин Қибрай ва Паркент туманларида, шунингдек, «Ғишткўприк» чегара пости навбатчи эпидемиологида вирус аниқланган.\nБугун Сурхондарё ва Сирдарёда аҳоли орасида 4тадан ҳолат аниқланди, Бухорода ҳам бир кишига вирусдан зарарланиш ташхиси қўйилди.\nХориждан келгач Тошкент вилоятидаги Ўртасарой карантин марказига жойлаштирилган фуқаролар орасида 104 ҳолат аниқланди.\nТошкент шаҳрида коронавирусга чалинганлар билан мулоқотда бўлиб, карантинга олинган фуқаролар орасида 25 кишига вирусдан зарарланиш ташхиси қўйилди.\nТошкент вилоятида беморлар билан алоқаси туфайли карантинга олинган 8 кишида вирус чиқди.\nСурхондарё вилоятида карантинга олинганлар орасида 22 киши вирус юқтириб олгани аниқланган, вилоятда бугун жами 26 ҳолат қайд этилиб, шу вақтгача касаллик тасдиқланиши ҳолатлари сони 100дан ошди.\nШунингдек, карантиндагилардан Сирдарё ва Навоийда 3 нафардан, Қорақалпоғистон ва Бухорода 2 нафардан киши вирусга чалингани маълум бўлган.\nТошкент вилоятида 32 нафар халқаро юк ташувчи автомашина ҳайдовчисига коронавирусдан зарарланиш ташхиси қўйилган.\nБугун Тошкент шаҳридаги тиббиёт муассасаларида жами 184 нафар бемор тузалиб чиқди, шунингдек, Хоразмда 18 нафар беморга жавоб берилган. Кун давомида 202 киши тузалиб чиқди ва бу рекорд ҳисобланади. Айни вақтгача жами 5240 бемор коронавирус инфекциясидан фориғ бўлган.\nАйни пайтда тиббиёт муассасаларида даволанаётган 2422 нафар бемордан 19 нафари оғир, 7 нафари эса ўта оғир аҳволда.\n‼Ҳозирда мамлакатимизда уй карантинида 39 673 нафар, стационар карантинда эса 23 991 нафар фуқаро тиббий кузатувда бўлиб турибди.


Россия-Украина можаросининг кучайишидан аслида ким манфаатдор? - Anhor\nAnhor Все посты Россия-Украина можаросининг кучайишидан аслида ким манфаатдор?\nРоссия-Украина можаросининг кучайишидан аслида ким манфаатдор?\nАҚШ президенти Жо Байден 16 февраль куни Россия қуролли кучлари Украинага бостириб киришини, бу эса Россия Федерациясига қарши “ҳалокатли” санкциялар жорий этилишига олиб келиши борасида баёнот берди. Келинг, ушбу “иложсиз вазиятнинг”нинг ривожланиши Ўзбекистонга қандай таъсир қилиши мумкинлигини, шунингдек, постсовет ҳудудидаги икки йирик давлат ўртасидаги муносабатларнинг навбатдаги кескинлашувидан аслида кимга наф келтиришини аниқлашга ҳаракат қилайлик.\nРоссия икки давлат ўртасидаги муносабатларнинг деярли барча жабҳаларида Ўзбекистоннинг энг йирик иқтисодий ҳамкорларидан бири ҳисобланади. Шундай қилиб, Россия Федерациясининг Ўзбекистон Республикаси ташқи савдо айланмасидаги улуши 2021-йил якуни бўйича 17,9 фоиз ёки 7,5 миллиард АҚШ долларини, шу жумладан, Ўзбекистон экспорти – 12,4 фоиз (2,1 миллиард доллар), импорт – 21,4 фоизни (5,5 миллиард доллар) ташкил этди.Ўтган йил якунларига кўра, республика Хитойга Россия Федерациясига нисбатан бир оз кўпроқ – 0,46 миллиард долларга экспорт қилган.\nАммо келинг, Россия-Ўзбекистон муносабатларига қайтайлик. Шуни таъкидлаш керакки, Россия нафақат савдо соҳасида этакчи ўринларни эгаллайди. Масалан, Ўзбекистонда фаолият кўрсатаётган хорижий капитал иштирокидаги 13,2 минг корхонадан энг кўпини Россия Федерациясидаги ҳамкорлар иштирокидаги корхоналар ташкил этади – 2,3 минг дона ёки уларнинг умумий сонининг 17,4 фоизини ташкил этадики, бу хитойлик инвесторлар иштирокидаги 1,9 минг дона корхоналар сонидан кўпроқ, демакулар Россия капитали иштирокидаги корхоналар сонига нисбатан 19,8 фоизга кам.\nБундан ташқари, Россия Хитой билан бирга Ўзбекистон иқтисодиётига сармоя киритган энг йирик давлат ҳисобланади. Шу билан бирга, Россия йўналишидан республикага кириб келаётган хорижий валютанинг реал ҳажми Хитой йўналишига қараганда анча юқори. Аммо бу ҳақда кейинроқ. Шундай қилиб, Евроосиё тараққиёт банки таҳлилчиларининг маълумотларига кўра, беш йил давомида 2016-2020-йилларда Россиянинг республикага киритган инвестициялари ҳажми аввалги беш йиллик даврга нисбатан 2,1 бараварга ошиб, 9,1 миллиард долларга етган, бу эса инвестицияларнинг деярли чорак қисмини ташкил этади. Россия Федерациясининг МДҲ мамлакатларидаги капитал қўйилмаларининг умумий ҳажми биргина Қозоғистонда кўпроқ – 11,2 миллиард доллар.Аммо агар 2016-йилда Россиядан Ўзбекистонга киритилган инвестициялар республика ялпи ички маҳсулотининг 21,7 фоизини ташкил қилган бўлса, 2020-йилда улар 35,7 фоизга етди.\nШунингдек, меҳнат муҳожирларимиз томонидан Ўзбекистонга жўнатаётган трансчегаравий пул ўтказмаларини ҳам унутмаслик керак, уларнинг ҳажми ҳатто Россия инвестициялари ҳажмидан ҳам сезиларли даражада ошади. Ўтган йил якунларига кўра, улар ватанига 8,1 миллиард доллар ёки республика ялпи ички маҳсулотининг 11,7 фоизини жўнатган. Шу билан бирга, ўсиш 2020 ва 2019 йилга нисбатан 34 фоизни ташкил этди. Умуман олганда, сўнгги уч йилда Ўзбекистонга трансчегаравий ўтказмалар ҳажми 20 миллиард доллардан ошди.буни сўнгги беш йилдаги Россия инвестициялари ҳажми билан солиштиринг, 9,1 миллиард доллар.Албатта, пул ўтказмалари нафақат Россия Федерациясидан амалга оширилмоқда, лекин сиз яхши тушунганингиздек, уларнинг асосий қисми шу мамлакатга тегишли.\nБулар мамлакатларимизни бир-бири билан чамбарчас боғлайдиган иқтисодий кўрсаткичлар, аммо маданият, санъат, илм-фан ва тиббиёт соҳасидаги муносабатларнинг гуманитар томонини ҳам унутмаслик керак. Россия Федерацияси ва Ўзбекистон Республикасининг сиёсий ва ишбилармонлик элитаси ўртасида тил тўсиқлари мавжуд эмаслиги, кўп сонли қариндошлар ва ҳатто шунчаки дўстона ришталар ҳам муҳим.\nРоссия-Украина муносабатларининг кескинлашувига, Россия қўшинларининг Украинага бостириб киришининг қайтариб бўлмайдиганлиги ҳақидаги ғарбнинг кучайиб бораётган риторикасига қайтадиган бўлсак, ишонч билан айтишимиз мумкинки, агар Россия бу можарода мағлуб бўлиб қолса, Ўзбекистон ҳам ютқазади. Бу саволни қўйишнинг ягона йўлга ўхшаб турибди.\nАммо, аслида, вазият аксинча. Можародан айнан Россия Федерацияси энг кўп фойда кўради, бу Россия оладиган катта дивидендлар билан яққол намоён бўлади. Россия компаниялари томонидан 2021 йилнинг январь-декабрь ойларида сотилган Urals нефтининг ўртача йиллик (ўртача) нархи бир баррель учун 69 долларни ташкил этди, бу 2020 йилда қайд этилган ўртача нархдан 65 фоизга кўп, ўша пайтда у бир баррел учун 41,73 долларни ташкил қилган. Бу ҳақда Россия молия вазирлиги маълум қилди. Агентлик маълумотларига кўра, 2021-йил декабрь ойида Urals нефтининг ўртача нархи бир баррел учун 72,71 долларни ташкил қилган, бу 2020 йил декабрига нисбатан 1,5 бараварга (баррелига 49,37 доллар) юқори. Бу газ нархининг мисли кўрилмаган ўсиши билан бир қаторда, ўтган йилнинг биринчи уч чорагида Россия Федерацияси давлат бюджетига нефть ва газ тушумлари худди шу даврга нисбатан 35,6 фоизга ёки 4,6 триллион рублга ошганига олиб келди. 2021 йил январь-сентябрь ойлари учун Россия федерал бюджетининг 2020 йилдаги 28 фоизига нисбатан 34,5 фоизини ташкил этди.\nЛекин бу ҳаммаси эмас. Нефть котировкалари ўсишда давом этмоқда. Агар ўтган йилнинг сўнгги ойида “қора олтин”нинг бошқа маркалари учун нархлар шаклланаётган Brent нефти 13,1 фоизга ошиб, бир баррель учун 77,9 долларни ташкил этган бўлса, 2022-йил январида аллақачон 13,9 фоизга яъни % 89,31 долларга қимматлашган, 1 февралдан 15 февралгача эса 5,3% га ошиб, 94 долларга етди. Шу билан бирга, JP Morgan прогнозларига кўра, Украинада жанговар ҳаракатлар содир бўлган тақдирда Brent нефтининг бир баррели 150 долларгача кўтарилади.\nБуларнинг барчаси билан рублнинг долларга нисбатан курси катта сакрашларга дучор бўлмайди ва сўнгги ойда у атиги 0,4 фоизга ўсди ва 15 февралда бир доллар учун 76,5762 рублни ташкил қилди. Кучли рублни нафақат жаҳон бозорларида энергия нархининг юқорилиги, балки Россия ташқи савдо айланмасининг таъсирчан кўрсаткичлари ҳам қўллаб-қувватламоқда. Демак, 2021 йил якуни бўйича унинг профицити, яъни экспортнинг импортдан ошиб кетиши 1,9 бараварга ўсиб, рекорд даражадаги 197,3 миллиард долларга етди. Яъни импорт қилувчиларнинг харажатлари (296,1 миллиард доллар) жорий йилнинг ўтган даврида экспортчиларнинг даромади (493,3 млрд. доллар) билан ортиғича қопланмоқда.\nБуларнинг барчаси Россия-Украина можаросининг кучайиши туфайли Россия биринчи бўлиб ғалаба қозонганидан, бинобарин, Ўзбекистон раҳбариятининг, ҳатто оддий фуқароларнинг ҳам хавотирга ўрин йўқлигидан далолат беради. Россия Федерациясида меҳнат муҳожирлари сонининг фақат ўсиб бориш тенденцияси сақланиб қолади. Қулай иқтисодий кўрсаткичлар билан бир қаторда, мамлакатга трансчегаравий пул ўтказмалари ҳажми сезиларли даражада ўсишини кутиш керак. Бу эса, айтмоқчи, хорижий валюта оқимига жуда муҳтож бўлган иқтисодиётимиз учун жуда мос келади.\nмолия ва товар бозорлари шарҳловчиси\nГаз ҳисоблагичларидан “ҳокимлик” неча миллион доллар ишлаб олади?